title: Ali-Juhakkalan jätevedenpuhdistamo

text: Ali-Juhakkalan jätevedenpuhdistamo on Kariniemen jätevedenpuhdistamon ohella toinen Lahden jätevedenpuhdistamoista. Kummankin puhdistamat vedet johdetaan Porvoonjokeen. Ali-Juhakkalan puhdistamo on rakennettu vuonna 1961. Alun perin puhdistamolla käytettiin ainoastaan kemiallista puhdistusprosessia. 1970–1980-lukujen vaihteessa puhdistamo saneerattiin, jolloin jätevesi alettiin puhdistaa biologis-kemiallisesti. Viimeisimmässä 2000-luvun saneerauksessa laitokselle tuli biologinen typenpoisto. Merkittävin teollinen kuormittaja Ali-Juhakkalan puhdistamolle on Hartwall Oy.


title: Internet Archive

text: Internet Archive on yleishyödyllinen yhteisö ja verkkokirjasto, joka on omistautunut multimedian säilyttämiseen. Se sijaitsee fyysisesti San Franciscossa, lähellä Presidiota, Kalifornian osavaltiossa Yhdysvalloissa. Internet Archiven kokoelmasta on olemassa kopio peilipalvelimella Bibliotheca Alexandrina -kirjastossa Egyptissä vakauden ja kestävyyden takaamiseksi. Arkistossa on arkistoituja kopioita World Wide Webistä useilta eri ajan hetkiltä. Tietokanta sisältää myös ohjelmistoja, elokuvia, kirjoja sekä äänitallenteita. Arkisto on kaikkien käytettävissä ilmaiseksi. Arkiston perusti Brewster Kahle vuonna 1996.


title: Internet Archive

text: "Wayback Machine" on Internet Archiven käyttöliittymä, johon syötetään jokin URL ja joka sen jälkeen näyttää kaikki tietokantaan eri ajanhetkillä kyseisestä sivusta tallennetut versiot.


title: Bollnäs GoIF/BF

text: Bollnäs Gymnastik och Idrottsförenings Bandyförening on vuonna 1895 toimintansa aloittanut jääpalloseura Ruotsin Bollnäsistä. Seuran miesten edustusjoukkue pelaa Ruotsin pääsarjassa Elitserienissä. Joukkue on voittanut kahdesti Ruotsin mestaruuden, molemmat mestaruudet tulivat 1950-luvulla, vuosina 1951 ja 1956. Vuonna 2005 Bollnäs voitti seurajoukkueiden maailmancupin.


title: Bollnäs GoIF/BF

text: Saavutuksia Ruotsin pääsarjassa


title: Bollnäs GoIF/BF

text: Saavutuksia Jääpallon maailmancupissa


title: Bollnäs GoIF/BF

text: Seuran kotisivut


title: Porvoonjoki

text: Porvoonjoki on Porvoonjoen vesistön pääjoki, jonka alkulähteet sijaitsevat Salpausselän etelärinteillä Kärkölässä, Hollolassa ja Lahdessa. Joki virtaa Orimattilan, Pukkilan, Askolan ja Porvoon kautta Suomenlahteen. Porvoonjoen viljelymaisema ikivanhoine asutuksineen, kylineen ja kartanoineen yhdessä vanhan Porvoon kanssa on kansallismaisema.


title: Porvoonjoki

text: Porvoonjoki on ollut alun perin hämäläisten kauppareitti ja sen alkuperäinen nimi on mahdollisesti ollut Kukinjoki. Nimi juontaisi juurensa friisiläisperäiseen "kugg"-nimistöön joka vastaisi muita rannikon samankaltaisia kauppapaikkoja. Porvoonjoen varrelta on löytynyt 170 kivikautista asuinpaikkaa Suomen vanhimmalta kivikaudelta. Porvoonjoen viljelymaisema ikivanhoine asutuksineen, kylineen ja kartanoineen yhdessä vanhan Porvoon kanssa on yksi Suomen 27 kansallismaisemasta.


title: Porvoonjoki

text: Joen kokonaispituus on 143 kilometriä ja sen kattama vesistöalue on 1 271 km² pinta-alaltaan, mistä vain 1,4 % on järviä. Vähäisin todettu virtaama on vesikuutiometri sekunnissa ja suurin 200 m³ sekunnissa. Joen Lahdessa sijaitsevan alkupään ja Porvoossa sijaitsevan suun korkeusero on 68 metriä, jolloin keskimääräiseksi putoukseksi muodostuu 0,7 metriä kilometrin matkalla.


title: Porvoonjoki

text: Joen suurin sivujoki on Palojoki sekä suurimmat järvet Mallusjärvi, Isojärvi ja Sahajärvi. Porvoonjoen suisto on Natura 2000 -aluetta.


title: Porvoonjoki

text: Porvoonjoki on luontaisesti samea koska siinä on savea. Jokea kuormittavat etenkin maatalous ja asutuksen jätevedet. Maatalouden päästöjä on pyritty rajoittamaan suojavyöhykkeillä.


title: Porvoonjoki

text: Joelle on pyritty asettamaan tiukkoja ympäristönormeja, mutta kunnalliset jätevedet kuormittavat jokea. Lahti käyttää Porvoonjokea pääasiallisena jätevesiviemärinään. Etenkin kalojen lisääntymiskyky on uhattuna lääkejäämien takia. Joen virkistyskäyttö on hankalaa suuren suolistoperäisten bakteerien määrän takia. Joen tila on vähitellen elpymässä hyväksi.


title: Porvoonjoki

text: Joen ekologista tilaa valvoo Hämeen ympäristökeskus Orimattilaan saakka ja Askolasta alkaen Uudenmaan ympäristökeskus.


title: Porvoonjoki

text: Porvoonjokeen virtaavat fosforipäästöt Lahdesta ovat vähentyneet kolmasosaan 20 vuoden kuluessa.


title: Porvoonjoki

text: Joessa ei ole virallisia uimarantoja, Lahden ja Orimattilan välillä jokivettä ei juoteta karjalle koska siinä on niin paljon suolistobakteereita.


title: Porvoonjoki

text: Tulokaslajit kuten limaskat ovat ryöpsähtäneet toisinaan massaesiintymiksi.


title: Porvoonjoki

text: Porvoonjokeen on kohdistunut myös melko paljon vapaamuotoista yhdistystoimintaa, esimerkiksi Itä-Uudenmaan vesi- ja ilmastonsuojeluyhdistys. Lahden kaupunki on osana viheralueidensa kunnostamista tehnyt Ali-Juhakkalan ja Miekkiön välille melojille sopivaa jokiuomaa.


title: Porvoonjoki

text: Joelle on tehty melontareitti rantautumispaikkoineen.


title: Porvoonjoki

text: Joen varrella ei harrasteta ammattikalastusta, ja virkistyskalastus on vähäistä. Ruokakalaa saalisti vuoden 2005 kyselyn mukaan 46 perhettä. Virkistyskalastusta halutaan kuitenkin lisätä rakentamalla kalaportaita ja parantamalla veden laatua. Joessa on tavattu kirjolohta, harjusta, haukea, salakkaa, turpaa, särkeä, kivennuoliaista, ahventa, kiiskeä, puronieriää, lohta/taimenta, pasuria ja madetta. Ravut kuolivat rapuruttoon 1950-luvulla.


title: Porvoonjoki

text: Pukkilassa ja Kerkkoossa on yhteisalueiden ja kylätoimikuntien ylläpitämiä uimarantoja.


title: Porvoonjoki

text: Vesivoimaa on hyödynnetty myllyjen, sahojen ja pienten voimalaitosten avulla monissa Porvoonjoen koskissa.


title: Vesiputkikattila

text: Vesiputkikattila on höyryvoimalaitoksissa käytettävä höyrykattila, jossa vesi höyrystetään vesiputkissa niiden ulkopuolella poltettavan polttoaineen energialla tai ydinvoimaloissa fissiosta vapautuneella energialla. Vesiputket on liitetty alaosasta jakokammioihin (jakotukkeihin) ja yläosasta kokoojakammioihin. Jakokammioihin vettä johdetaan joko pumpulta tai kattilan lieriöstä (lieriö kattilan päällä).


title: Vesiputkikattila

text: Jakokammioista vesi siirtyy putkiin, joissa se tulipesässä kuumenee ja höyrystyy osittain tai kokonaan. Kokoojakammion tehtävänä on siirtää vesi tai höyry lieriöön tai läpivirtauskattilassa suoraan tulistimiin.


title: Vesiputkikattila

text: Vesiputkikattiloita käytetään, kun tarvittavat energiamäärät on suuria ja kun poltetaan kiinteitä polttoaineita. On olemassa monenlaisia vesiputkikattiloita, joista yleisimmät ovat läpivirtauskattiloita ja lieriökattiloita.


title: Isin-Larsa-kausi

text: Isin-Larsa-kausi on muinaisen Mesopotamian (nyk. Irakin) historian kausi noin 2000–1750 eaa. Tuolloin sumerilaisten valta oli hajonnut eikä Babylonian mahti ollut ehtinyt kasvaa merkittäväksi. Mesopotamiaan oli asettunut seemiläisiä amorilaisia.


title: Isin-Larsa-kausi

text: Mesopotamian eteläosassa kaupunkivaltiot taistelivat vallasta. Isinin kaupunki oli ensin voitolla, myöhemmin Larsa valtasi alaa. Kauden lopussa Babylonian kuningas Hammurabi yhdisti hajanaisen Mesopotamian.


title: Isin-Larsa-kausi

text: Isin-Larsa-kausi alkoi, kun Uus-Sumerin Urin kolmannen dynastian valta kukistui. Kuningas Šu-Šin oli rakentanut suojamuurin lännestä uhkaavia amorilaisia vastaan.


title: Isin-Larsa-kausi

text: Kausi alkoi, kun Urin kolmannen dynastian vallananastaja Išbi-Erra (v. 2017–1985 eaa., keskikronologia) nousi valtaan Urissa.


title: Isin-Larsa-kausi

text:
Urin luhistuminen alkoi, kun itsenäistyneet elamilaiset ja maata aiemmin ahdistelleet amurrulaiset tunkautuivat maahan.
Paikallinen amorilainen virkamies kaappasi vallan Lagašissa, joka oli Urin tärkein viljalähde. Urin kuningas lähetti virkamiehensä Išbi-Erran ostamaan viljaa Uriin, mutta tämä petti hänet ostamalla viljan mutta piti sen itsellään. ishbi-erra väitti tarvitsevansa laivoja viljan kuljetukseen, ja että amurrulaisetlaiset esitivät viljan kuljetuksen ja vaati Isinin kuvernöörin virkaa.
Ishbi-Erra otti haltuunsa Nippurin pyhän kaupungin. Toisten tietojen mukaan Išbi-Erra olisi edennyt Marista Sumeriin.


title: Isin-Larsa-kausi

text:
Urissa vallitsi nälänhätä. Pian Išbi-Erra siirtyi Isiniin, josta käsin luultavasti amorilaisten avulla alkoi vallata Urin hallussa olleita alueita. Tämän jälkeen Urin kuningas hyökkäsi kostoksi amorilaisia ja elamilaisia vastaan menestyksekkäästi. Maaseudulla oli tuhotulvia, Urissa vallitsi nälänhätä ja kulkutaudit levisivät. Amurrulaiset hyökkäsivät maahan toden teolla Ibbi-Sinin 17. hallitusvuonna.
Kuu pimeni kuin enteenä, ja seuraavana vuonna Kindattun johtamat Elamin joukot hyökkäsivät maahan. He ja Iranin vuoriston shimashkin heimolaset ryöstivät ja tuhosivat Urin kaupungin ja veivät Ibbi-Sinin kahleissa Elamiin. Sumerissa esitettiin valituslauluja tuhotulle Urille.


title: Isin-Larsa-kausi

text:
Išbi-Erran oli pakko kukistaa amurrilaiset ja ajaa elamilaiset pois Sumerista. Samaan aikaan Assur itsenäistyi pohjoisessa ja Ešnunna Dijalan laaksossa.
Amurririlaiset olivat vallanneet Etelä-Mesopotamiassa sijaitsevan Larsankin. Niipä sumerilaisten valta oli päättynyt.


title: Isin-Larsa-kausi

text: Isinin dynastian ensimmäisen kuninkaan Išbi-Erran valta ulottui ainakin Uriin, Urukiin ja Lagašiin ja luultavasti Pohjois-Mesopotamian Mariin ja Dilmuniin (joka sijaitsi oletettavasti Bahrainissa) ja kenties myös osaan Tigrisin itäpuolisia alueita, ja hän piti itseään neljän maailmanäären kuninkaana ja Sumerin ja Akkadin kuninkaana.


title: Isin-Larsa-kausi

text: Silti Isin oli vain yksi kilpaileva valtio Mesopotamiassa. Sumerin koko suurvalta oli hajonnut pienempiin valtakeskuksiin, joissa suurkuninkaat hallitsivat pienempien šeikkien johtamia alueita.


title: Isin-Larsa-kausi

text: Isinin mahti kukoisti noin 100 vuotta. Paikalliset kuninkaat pyrkivät jäljittelemään sumerilaista perinnettä ja ylläpitämään illuusiota muuttumattomuudesta ja yhtenäisestä valtiosta. Virkamieshallinto, diplomaattiset naimakaupat ja kanavien kaivu sekä temppeleiden rakentaminen jatkuivat entiseen malliin; entiseen tapaan vietettiin uutta vuotta ja pyhiä häitä, ja kuninkaita ylistettiin runoissa jumalsulhasiksi.


title: Isin-Larsa-kausi

text: Mutta kuninkaan valta heikkeni, ja työveroa jouduttiin supistamaan.


title: Isin-Larsa-kausi

text:
Ishbi-Erran seuraaja Šu-ilišu pyrki jälleenrakentamaan Uria ja
hankki joko sodan tai dilomatian keinoin elamilaislta takaisin
kuunjumala Nannan patsaan.


title: Isin-Larsa-kausi

text: Suuria keskuksia Etelä-Mesopotamiassa olivat Isin, Larsa ja Ešnunna idässä Dijala-joen varrella. Šeikit hallitsivat Urukissa, Dilbatissa, Babylonissa, Kišissä, Kazallussa, Marissa, Malgumissa, Derissä Tigriin itäpuolella sekä Assurissa. Kuningaskunnat taistelivat keskenään.


title: Isin-Larsa-kausi

text: Sumerin kieli alkoi jäädä pois käytöstä kansan keskuudessa. Uudet länsiseemiläiset kuninkaat jatkoivat sumerilaisia perinteitä, mutta aikaa myöten heidän jumaliaan ilmestyi sumerilaisten joukkoon ja sumerilaisia jumalia alettiin kutsua seemiläisllä nimillä: Enkiä sanottiin Eaksi ja niin edelleen. Amorilaisia, länsiseemiläisiä, oli pitkään virrannut rauhallisesti Etelä-Mesopotamiaan eli Sumeriin.


title: Isin-Larsa-kausi

text: Amorilaiset levittäytyivät maahan vuosina 2000–1900 eaa. ja he kaappasivat vallan kaupungissa toisensa jälkeen. Isinissä ja Assurissa hallitsivat edelleen akkadilaiset. 1950 eaa. amorilaiset valtasivat Babylonin.


title: Isin-Larsa-kausi

text: Eufratin ja Tigriin keskijuoksulla vallitsivat Binu-Jaminat, "etelän pojat", benjaminilaisten heimo. Amnanumin heimon šeikki valtasi Urukin. Mahdollisesti Aabraham oli amorilainen tai läheisessä yhteydessä heihin.


title: Isin-Larsa-kausi

text:
Noin 1900 sumerinkielisin teksteihin alettiin liittää akkadilaisia käännöksiä.
Lipit-Ištar (1875–1865 eaa.) laati Isinissä lain, joka ei ole yhtä kuuluisa kuin Hammurabin laki. Myös Ešnunnassa laadittiin laki.


title: Isin-Larsa-kausi

text: Larsassa Lagašin kuvernööri Gungunum julisti alueen itsenäiseksi Isinin alaisuudesta. Lipit-Ištarin hallitessa Isiniä Larsan viides kuningas Gungunum valtasi Isiniltä Urin ja valtasi hetkeksi Elamin ja Anshanin maata. Isinin valta alkoi heiketä ja Larsan kasvaa.


title: Isin-Larsa-kausi

text: Abisaren (n. 1905 eaa.) ja Sumu-elin (n. 1894) aikana Isinin mahti heikkeni nopeasti ja Larsan kuninkaat pyrkivät kääntämään Isiniin vievät kastelukanavat toisaalle. Sumu-el valtasi Nippurin ja julistautui jumalaksi. Lyhyen kronologian mukaan Isinin dynastia romahti vuonna 1730 eaa. (keskipitkän mukaan 1860).


title: Isin-Larsa-kausi

text: Larsa valtasi Isiniltä yhä enemmän alueita. Larsassa kaappasi vallan Nur-Adad vuonna 1865 ja hallitsi vuoteen 1850. Isin ja Larsa kamppailivat pyhän Nippurin hallinnasta noin vuosina 1838–1830, jolloin kaupunki oli monta kertaa vuorotellen Isinillä, vuoroin Larsalla.


title: Isin-Larsa-kausi

text: Pian Assyrian kuningas Ilušuma hyökkäsi etelään ja sekoitti etelän voimasuhteet, ja Larsan Sumuel valtasi Nippurin ja julistautui jumalaksi. Uruk itsenäistyi Amnanumin šeikin Sinkašidin johdolla Isinin alaisuudesta. Sinkašid astui poliittiseen avioliittoon Babylonin kuninkaan Sumulaelin tyttären kanssa. Babylonin oli Sumulaelin isä Sumubun nostanut pääkaupungiksi.


title: Isin-Larsa-kausi

text: Larsan Sinidinnan kunnosti kaupungin ja temppelin, jotka tulva oli hävittänyt, ja saavutti jonkinlaisen mahtiaseman etelässä. Vähän ennen tätä oli vallasta tuhotulvan takia syrjäytetyn kuningas Erraimitin sijaan pantu varakuningas Enlilbani yhdeksi päiväksi ja illalla uhrattavaksi. Kun varsinainen kuningas Erraimit sai sydänkohtauksen mielenliikutuksesta, Enlilbani jäi henkiin ja hallitsi 24 vuotta. Elamilainen paimentolaisheimon šeikki Kudurmabug hyökkäsi Larsaan, joka oli tullut riippuvaiseksi Kazallusta. Kudurmabug nosti Larsan valtaistuimelle poikansa Warad-Sinin (Varadsinin).


title: Isin-Larsa-kausi

text: Larsan merkittäviä johtajia olivat Warad-Sin (1834–1823 eaa.) sekä hänen veljensä ja seuraajansa Rim-Sin (1822–1763) sekä Rim-Sin II (1740–1736). Mahtava Rim-Sin (n. 1822–1763 eaa.) voitti vuonna 1747 eaa. (oletettavasti jonkin toisen kronologian mukaan) Isinin, Urukin, Babylonin ja monen muun kuningaskunnan yhtyneet armeijat. Seitsemän vuotta myöhemmin Rim-Sin valtasi Urukin ja kymmenen vuotta myöhemmin Isinin. Näin larsa laajeni koko Etelä- ja Keski-Babyloniaan. Myös Babylon tunnusti Warad-Sinin vallan, Ešnunna ei. Larsa hallitsi lopulta kymmentä–viittätoista kaupunkivaltiota. Ešnunna ulotti valtansa Assuriin asti.


title: Isin-Larsa-kausi

text: Rim-Sin rakennutti kanavia ja patoja, säännösteli jokia, kehitti kotimaan- ja ulkomaankauppaa ja kohensi maan taloutta. Kuningas julistautui vanhan tavan mukaan jumalaksi. Uriin Rim-Sin rakennutti 8 temppeliä, samoin kuin Eriduun, Larsaan, Lagašiin ja Adabiin.


title: Isin-Larsa-kausi

text: Pohjoisessa Mesopotamiassa vallitsi Assyrian valtakunta, joka kävi kauppaa Anatoliassa. Tuotteena oli tina, jota saatiin Iranin vuorilta.


title: Isin-Larsa-kausi

text: Noin vuonna 1790 eaa. Babylonian kuningas Hammurabin noustessa valtaistuimelle Mesopotamiassa oli viisi suurvaltaa, jotka sotivat keskenään. Juonikas ja määrätietoinen Babylonian kuningas Hammurabi liittoutui ensin Larsan kanssa. Lopulta Hammurabi kukisti myös Rim-Sinin hallitseman Larsan ja yhdisti koko Mesopotamian valtansa alle. Hajanainen Isin-Larsa-kausi päättyi.


title: Luettelo Suomen liikenteen palvelukohteiden opastusmerkeistä

text: Seuraavassa on lueteltu Suomessa käytössä olevat palvelukohteiden opastusmerkit.


text: Seuraavia liikennemerkkejä koskevat tieliikenneasetuksen kohdat on kumottu tai muutettu, ja merkit on määrä poistaa käytöstä vuoteen 2013 mennessä.


title: Annabeth Gish

text: Annabeth Gish (oikealta nimeltään Anne Elizabeth Gish, s. 13. maaliskuuta 1971 Albuquerque, New Mexico) on yhdysvaltalainen näyttelijä. Hän on eniten tunnettu roolistaan televisiosarjassa nimeltä "Salaiset kansiot".


title: Annabeth Gish

text: Annabeth oli kaksi vuotta vanha, kun hänen perheensä muutti Cedar Fallsiin, Iowaan, jossa hän kasvoi vanhempiensa Robert ja Judy Gishin sekä sisarustensa Timin ja Robinin kanssa. Annabeth valmistui vuonna 1989 Northern University High Schoolista.


title: Annabeth Gish

text:
Ensimmäisen roolinsa Annabeth sai jo vuonna 1986 elokuvasta Aavikkokukka. Hänen kuuluisimpia elokuviaan ovat Mystic Pizza ja Kaksoismurha (Double Jeopardy), mutta tunnetun Annabethista teki hänen roolinsa agentti Monica Reyesinä Salaiset kansiot -televisiosarjassa. Kyseisessä sarjassa hän näytteli yhteensä 24 jaksoa.
Vuosina 2003, 2005 ja 2006 Annabeth vieraili myös West Wing -televisiosarjassa yhteensä kuuden jakson ajan. Annabeth näytteli myös Dr. Sullivania sarjassa Valehtelevat viettelijät.


title: Calanque

text: Calanque eli "kalanki" on nimitys valkoisille, kalkkikivisille jyrkille kallioille, joita esiintyy Välimeren rannoilla. Tunnetuimmat kalankit sijaitsevat Marseillen ja Cassis'n välissä Etelä-Ranskassa. Noin 20 km pitkä, karu ja kivinen rantaviiva kohoaa yli 500 m:n korkeuteen ja sen äkkijyrkät kalliorotkot muodostavat upeita merenlahtia, jotka ovat ainutlaatuisia Euroopassa.


title: Calanque

text: Tunnetuimmat ovat Sormiou, Morgiou, Sugition, Port-Pin ja En-Veau, joka on kaikista kaunein ja vaikuttavin. Alue on rauhoitettua ja suuressa suosiossa varsinkin kiipeilijöiden ja rantaihmisten keskuudessa. Vuonna 1991 Henri Cosquer löysi merenalaisen luolan Sormioun merenlahdesta. Luolan peräsali on täynnä vanhoja kalliomaalauksia, vanhimmat niistä ovat yli 25 000 vuotta vanhoja.


title: Kassiitit

text: Kassiitit oli alkuperältään tuntematon kansa, joka hyökkäsi 1595 eaa. Persian Zagros-vuorilta ja valtasi Babylonian perustaen sinne oman dynastiansa vuoteen 1160 eaa. saakka. Hammurabin perustama Vanha Babylonia kaatui. Kassiitit pyrkivät säilyttämään Babylonian kulttuurin, ja tämän takia babylonialaiset suhteutuivat heihin välinpitämättömästi. Kassiitteja on sanottu myös kassilaisiksi ja kossealaisiksi.


title: Kassiitit

text: Luultavasti koillisesta lounaisen Iranin vuorilta oli jo pitkän aikaa saapunut heimoja joita babylonialaiset kutsuivat nimellä "kashshu", kassiitit. Hammurabin seuraaja Samsu-iluna taisteli noin 1670 eaa. (ehkä keskimmäisen kronologian mukaan) heitä vastaan. Pohjoiseen Tigrisin itäpuolelle perustettiin Babylonin maiden ulkopuolelle kassiittimaa. Kassiitteja soluttautui Babyloniaan luultavasti työläisiksi.


title: Kassiitit

text: Noin 1530 eaa. heettiläisen kuninkaan Murshili I:n joukot ryöstivät Babylonin. Heettiläiset veivät temppelistä Mardukin ja hänen jumalvaimonsa patsaat, jotka heitettiin Eufrat-jokeen Khanassa, muutamia kymmeniä kilometrejä Babylonista luoteeseen.


title: Kassiitit

text: Murshilin ryöstöretken jälkeen he ottivat maassa vallan. Noin 25 vuotta pyhänhäväistyksen jälkeen kassiittikuningas Agum haki jumalien patsaat Eufratista. Agum väitti olleensa kassiittien, akkadilaisten, Babylonian, Padanin, Alman ja gutilaisten kuningas. Jo aiemmin irtautunut sumerilaisvaltainen Babylonian eteläosa Merimaa pysyi itsenäisenä. Mitannilla ja Egyptillä oli näihin aikoihin sotia, ja Babylonia eli melko rauhassa lukuun ottamatta pohjoisen Assyrian uhkaa. Agumin seuraaja Burnaburias I sopi vuoden 1480 tienoilla Assyrian kanssa rajariidan. Kassiitit etenivät vähitellen Merimaahan, ja Burnaburiashin veli ja toinen seuraajista, Ulanburiash hyökkäsi Merimaahan, kun tämän kuningas Eagamil oli sotaretkellä idässä Elamissa. Ulanburias sai näin Babylonian yhdistettyä, ja hänen jälkeensä nousi merkittävä kuningas Karaindash noin 1415. Hän teki Mitannin vasallina olleen Assyrian kanssa uuden rajasopimuksen, ja siirsi prinsessansa Egyptin Thutmosis IV:n haaremiin.


title: Kassiitit

text: Karaindash rakennutti Urukiin Ishtarin temppelin, jonka pohjakaava muistuttaa Pohjois-Mesopotamian temppelirakennusta noin 3000 eaa. Kassiittijumalille ei temppeleitä rakennettu, esimerkiksi auringonjumala Shuriashille, kuun jumala Shipakille, säänjumala Kharbelle ja niin edelleen. Kassiittidynastia jäljitteli Merimaan ruhtinaiden tapaa käyttää sumerin kieltä. Kadashman-Kharbe II oli seuraava kuningas, joka ei saanut Egyptin prinsessaa maahan vastapalvelukseksi, vaikka faarao lähetti Babyloniaan kauniita lahjoja. Kurigalzu I noin 1390 rakennutti suuren pääkaupungin Dur-Kurigalzun. Näihin aikoihin Egyptissä hallitsi Amenhotep III, ja Babylonia ei suostunut syyrialaisten ruhtinaiden Egyptin vastaiseen liittoon. Burnaburiash II:n Amenofis IV eli Ehknaton teki sopimuksen Assyrian kanssa, joka oli Babylonian vihollinen. Burnaburiash II pyrki heti sopimukseen Assyrian kanssa, ja Babylonian prinssi ja Assyrian prinsessa avioituivat. Hän ei antanut turvapaikkaa Assyrian vihollisen Mitannin prinssille Mattiwazalle, ja lähetti toisen tyttärensä puolisoksi Egyptin viholliselle, heettiläisten kuninkaalle Shuppiluliumalle. Noin kymmenen vuoden päästä Babylonian ja Assyrian vanhat riidat silti heräsivät.


title: Kassiitit

text: Babylonian kuninkaaksi noussut Karakindash oli avioliitossa Assur-Uballit I:n tyttären Muballitsheruan kanssa. Karakindash suhtautui Assyraan ystävällisesti, mikä herätti kassiittiaatelissa vihaa, ja kuningas murhattiin. Murhaaja Nazibugas julistautui Babylonian kuninkaaksi, ja Assyria hyökkäsi pohjoisesta, voitti Nazibygasin ja tappoi tämän. Kurigalzu II asetettiin kuninkaaksi, ja rauha palasi Assub-Uballitin hallitessa Assyriaa. Kun Assub-Uballit kuoli, syttyi sota Assyrian ja Babylonian välille, mutta se päättyi tasapeliin, tehtiin uusi sopimus ja raja vedettiin uudestaan. Elamin kuningas Hurpatilla hyökkäsi maahan ja eteni miltei Babyloniin asti. Babylonialaiset voittivat elamilaiset ja Kurigalzu II:n joukot ajoivat takaa vetäytyviä elamilaisia heidän pääkaupunkiinsa Susaan asti. Nazimaruttash 1313–1288 valloitti idässä Lorestāninkin. Tämän kuninkaan ajalla ilmestyivät vanhimmat rajakivet, "kudurru"t, joille merkittiin maan lahjoituksia feodaaliherroille.


title: Kassiitit

text: Pohjoisessa Assyria alkoi nousta, ja valtasi lopulta entisen Mitannin, jota nyt sanottiin Hanigalbatiksi. Niinpä Kadashmanturgun 1287–1271 johtama Babylonia solmi liiton Assyrian vihollisten heettiläisten kanssa, joita johti Hattushili III. Pian Tukulti-Ninurta I hyökkäsi Babyloniaan, ja voitti kassitit kahdella sotaretkellä, vallaten ja ryöstäen Babylonin, ja kuljettaen Marduk-jumalan kuvan maasta pois riemusaatossa Assuriin. Pian Tukulti-Ninurta murhattiin kotimaassaan, ja Assyria ajautui pahaan aseelliseen kamppailuun valtaistuimesta. Babylon saattoi irtautua Assyriasta. Elamilaiset tunkeutuivat Isiniin ja Nippuriin, ja Adadshumussur nosti Babylonian taas vahvaksi kuningaskunnaksi. Tukulti-Ninurtan heikko seuraaja tuli Assyrian vasalliksi. Assyrialaiset Enlilkudrussurin johdolla eivät voittaneet kassiitteja. Babylonian Melishipak 1183–1169 hallitsi rauhassa, ja sijoitti aatelistoa Tigrisin eteläpuolisille maille suojaksi Elamia vastaan. Elam oli siellä voimistumassa uudestaan. Elam hyökkäsikin maahan kuninkaansa Kutirnahunten johdolla, ja viimeinen kassiittikuningas Enlilnadinakhe vietiin vankina Elamiin. Seuraava Elamin hallitsija Shilhakinshusinak 1155–1135 eaa. ryösteli Babyloniaa ja tunkeutui Assyraankin asti Kirkukiin.


title: Lullubilaiset

text:
Lullubilaiset asuivat Iranin vuorilla Mesopotamian pohjoispuolella noin 3000-2000 eaa.
Lullubi sijaitsi Länsi-Iranin ja Pohjois-Irakin Zagros-vuoristossa Kurdistanissa. Lullubilaiset olivat sotaisia, varsinkin akkadilaiskuningas Naram-Sinin aikoihin, laajemmin noin 2300-2200 eaa. Nykyään eräs Kurdien klaani on nimeltään Lullu.


title: Sisäministeri

text: Sisäministeri on hallituksen jäsen, joka vastaa tyypillisesti kansallisesta turvallisuudesta, mukaan lukien poliisi, salainen poliisi, rajavartiolaitos ja mahdolliset terrorismin vastaiset erikoisjoukot. Oikeuslaitos on joskus erillisen oikeusministerin vastuulla. Sisäministerillä on merkittävä voima-asema, koska ministerillä on alaisuudessaan aseistettuja joukkoja.


title: Sisäministeri

text: Suomessa virkanimikkeenä oli "sisäasiainministeri" vuoden 2013 loppuun saakka, ja vuoden 2014 alusta alkaen sisäministeri.


title: Sisäministeri

text: Yhdysvalloissa sisäministeri on vastuussa lähinnä liittovaltion hallituksen omistuksessa olevista maista, luonnonvaroista ja kansallispuistoista, kun taas turvallisuus on kotimaan turvallisuusministerin ("Secretary of Homeland Security") vastuulla.


title: Sisäministeri

text: Neuvostoliitossa sisäasiainkomissariaatista käytettiin lyhennettä NKVD vuosina 1934–1946.


title: Aratta

text: Aratta oli sumerilaisissa teksteissä mainittu Lähi-idän muinainen maa 2500-2100 eaa. Arattan sijaintia ei tiedetä, mutta moni tutkija katsoo Arattan sijainneen Luoteis-Iranissa ja Azerbaidžanissa Kaukasukselta Zagros-vuoristoon ja Kaspianmereltä Mustallemerelle. Aratta on kytketty Uratuun ja Araratin vuoreen, ja myös Mannain ja Meedian myöhempiin valtakuntiin. Suomalainen tutkija Armas Alonen on väittänyt Arattan olleen sama kuin Shahr-i-Sokhta Itä-Iranissa, mutta monikaan tutkija ei ole ajatusta kannattanut.


title: 5-MeO-MiPT

text: 5-MeO-MiPT (5-metoksi-N-metyyli-N-isopropyylitryptamiini) on päihteenä käytetty psykedeeli ja tryptamiini. Sen kemiallinen rakenne on lähellä samankaltaisia 5-MeO-DiPT:iä ja MiPT:iä.


title: 5-MeO-MiPT

text: Syötynä 5-MeO-MiPT on aktiivinen 2-6 milligramman annoksilla. Polttaessa annostus, toisin kuin useimmissa muissa tryptamiineissa, on huomattavasti korkeampi. Tällöin annostus on yleensä 12-20 mg.


title: 5-MeO-MiPT

text: Syötynä 5-MeO-MiPT tuottaa psykedeelisiä vaikutuksia, jotka kestävät n. 4-6 tuntia. Ainetta voi käyttää myös polttamalla, jolloin vaikutukset alkavat lähes saman tien nauttimisesta ja kestävät noin 2 tuntia.


title: 5-MeO-MiPT

text: 5-MeO-MiPT on todennäköisesti agonisti 5-HT reseptorille ja tästä sitoutumisesta kyseisen aineen psykedeeliset vaikutukset pääosin johtuvat.


title: 5-MeO-MiPT

text: 5-metoksi-N-metyyli-N-isopropyylitryptamiinin toksisuudesta ei ole tietoa. 5-metoksi-N,N-dialkyylitryptamiinien käyttäytyminen elimistössä ja hermostossa kuitenkin tunnetaan. Suurin osa internetissä myytävistä valmisteista on kuitenkin lääkeväärennöksiä.


title: 5-MeO-MiPT

text: 5-MeO-MiPT on luokiteltu huumausaineeksi Suomessa.


title: Karavaani

text: Karavaani () on alkujaan tarkoittanut Lähi-idän ja Pohjois-Afrikan kamelijonoa, joka kuljettaa ihmisiä ja tavaroita. Eniten karavaaneja on käytetty kaupankäynnin apuna Saharan autiomaassa ja sen ympäristössä sekä Arabian niemimaalla, mutta myös Aasiassa, esimerkiksi Silkkitiellä.


title: Karavaani

text: Karavaani tarkoittaa nykyään puhekielessä myös esimerkiksi kuorma-autoletkaa tai muuta kuljetusajoneuvojonoa sekä matkailuvaunua. Karavaani ja vankkurikaravaani ovat eri asia. Ennen oli karavaaneja, joissa oli mukana kameleita ja ihmisiä. Vankkurikaravaaneissa oli mukana vankkureita ja vetoeläimiä, jotka vetivät vankkureita sekä ihmisiä.


title: Karavaani

text: Karavaanissa matkustaneet saattoivat levätä ja huoltaa eläimiään vanhojen kauppareittien varrelle perustetuissa karavaaniseraljeissa, jotka toimivat majatalojen ja huoltoasemien tapaan.


title: 5-metoksidimetyylitryptamiini

text: 5-metoksidimetyylitryptamiini (5-MeO-DMT, N,N-dimetyyli-5-metoksitryptamiini) on hyvin voimakas psykedeelinen tryptamiini, jota esiintyy luonnossa kasvikunnassa ja muutamissa sammakkolajeissa.


title: 5-metoksidimetyylitryptamiini

text: 5-metoksidimetyylitryptamiiniä valmistettiin synteettisesti ensimmäisen kerran vuonna 1936. Vuonna 1959 sitä eristettiin "Anadenanthera peregrinan" siemenistä, joita käytetään Yopo-nuuskan yhtenä valmistusaineena.


title: 5-metoksidimetyylitryptamiini

text: 5-metoksidimetyylitryptamiini metabolisoituu bufoteniiniksi.


title: 5-metoksidimetyylitryptamiini

text: Puhtaassa muodossa 5-metoksidimetyylitryptamiini nautitaan polttamalla, nuuskaamalla tai injektoimalla, ja se on aktiivinen jopa 2 milligramman annoksilla. 5-metoksidimetyylitryptamiini on aktiivinen myös oraalisesti, jos sitä nautitaan samanaikaisesti monoamiinioksidaasi-inhibiittoreiden kanssa. Tutkija Jonathan Ottin mukaan 5-metoksidimetyylitryptamiini on aktiivinen oraalisesti myös ilman MAO-estäjiä, jos annostus on yli 30 milligrammaa.


title: 5-metoksidimetyylitryptamiini

text: Vaikutukset alkavat poltettaessa tai injektoidessa muutamassa sekunnissa, nuuskatessa minuuteissa. Kokemuksen kuvataan usein muistuttavan kuolemanrajakokemusta. Pääasialliset vaikutukset kestävät poltettaessa 5-10 minuuttia. Nuuskatessa varsinaiset vaikutukset ovat huomattavasti vähemmän intensiivisiä, ja ne kestävät keskimäärin 15-25 minuuttia.


title: 5-metoksidimetyylitryptamiini

text: 5-MeO-DMT on luokiteltu Suomessa kuluttajamarkkinoilta kielletyksi psykoaktiiviseksi aineeksi.


title: Mats Åkergren

text: Mats (Matti) Åkergren (12. syyskuuta 1752, Eräjärvi – 20. maaliskuuta 1839) oli ruoveteläinen kirkonrakentaja. Hänen toteuttamiaan kirkkoja ja kellotapuleita ovat muun muassa:


title: Esidynastinen Egypti

text: Esidynastinen Egypti on ajanjakso Muinaisen Egyptin historiassa, joka tarkoittaa aikaa ennen faaraoiden Egyptin yhdistymistä saman hallinnon alle.


title: Esidynastinen Egypti

text: Egyptissä alettiin viljellä maata noin 6000–5500 eaa.. Ensimmäisiä piirteitä, joita voidaan kutsua egyptiläiseksi kulttuuriksi, alkoi ilmestyä 5000-luvulla eaa. Egyptin kulttuurin tyypilliset piirteet ilmestyivät 4000–3000 eaa. Egypti yhdistyi ehkä 3150–3110 eaa.


title: Esidynastinen Egypti

text: Egyptin varhaiselle historialle oli tyypillistä hautojen koon kasvu. Varhaisimmat haudat olivat asuinalueen lähellä tai sisällä olevia pyreitä. Ne tehtiin sinne, minne oli helpointa tehdä. Kun vuodenaikojen mukaan vaeltelevat metsästäjä-keräilijät asettuivat asumaan, hautausmaat siirtyivät kauas asutuksesta, jonne haudattiin jopa lapset, jotka oli aikaisemmin haudattu kotitalon lattian alle. Hautaustapojen muutos liittyi kasvavaan kuolemanpelkoon, nekrofobiaan, joka on tyypillistä kulttuurien kehitykselle eri puolilla maailmaa.


title: Esidynastinen Egypti

text: Faijumin löydöt ajalta 5200–4000 eaa. ovat enimmäkseen neoliittisia leiripaikkoja muinaisen järven rannalla. Ne käsittävät kivikirveitä (basalttia, doleriittia, kalkkikiveä), nuolenkärkiä, kivipaletteja, siiloja, kulhoja, kuppeja.


title: Esidynastinen Egypti

text: Badarin kulttuuri oli 4000-luvulla eaa. kukoistanut kulttuuri, jonka keskuspaikka Badari sijaitsi Ylä-Egyptissä Niilin yläjuoksulla.


title: Esidynastinen Egypti

text: Naqada I-kulttuuri eli Amra-vaihe oli kivi-kuparikautinen Egyptin kulttuuri, josta on löytynyt monia jäänteitä noin 3600-luvulta eaa.


title: Esidynastinen Egypti

text: Nagada II (Gerza, Gerze, Gerzeh, Gerzéen) noin 3600–3200 eaa. oli se kausi, jona aikana ilmeni monia faaraoiden Egyptin kulttuurin piirteitä. Kausi tunnetaan pyöreistä ruukuista, joille on maalattu muun muassa faaraon veronkeruulaivoja, joiden saapumista juhlittiin.


title: Esidynastinen Egypti

text: Naqada III-kaudella (protodynastinen, yhdistymiskausi, semainien kausi, palettikansa) noin 3200–3000 eaa. lisääntyi sotien määrä ja Mesopotamian vaikutus. Egyptissä oli ihmisiä ainakin miljoona. Hieroglyfikirjoitus syntyi tällä kaudella. Joidenkin ajoitusten mukaan mukaan vanhin hieroglyfikirjoitus olisi ollut Skorpioni I-nimisen kuninkaan haudassa Naqada IIIa-kaudella Abydoksen haudassa U-j jo 3300–3200 eaa., ja joitain ruukunsirpaleita joissa kuvamerkkejä 3400–3300 eaa.


title: Esidynastinen Egypti

text: Naqada III-kaudella yhtenäinen kulttuuri levisi koko Egyptin alueelle. Ylhäisön hautoja löytyy harvemmista keskuksista kuin aikaisemmilla ajoilla, ja on päätelty, että nämä hautapaikat ovat olleet kaupunkivaltioiden keskuspaikkoja.


title: The Settlers II

text: The Settlers II () on Blue Byte Softwaren kehittämä ja vuonna 1996 julkaisema strategiapeli. Pelin mekaniikka on pitkälti samanlainen kuin pelisarjan ensimmäisessä osassa The Settlers. Erona alkuperäiseen on roomalaisteema ja monia merkittäviä parannuksia pelin toiminnassa. Monet fanit pitävät sarjan toista osaa pelisarjan parhaimpana, johtuen myöhempien osien rajusti muutetusta kuljetusjärjestelmästä ja pelin sotilaiden ohjauksen siirtämisestä suoraan pelaajan hallintaan. Suosion johdosta pelistä on julkaistu kaksi uudistettua versiota: 3D-modernisoitu Windows-versio "The Settlers II: 10th Anniversary Edition" (), sekä suorempi käännös alkuperäisestä, Nintendo DS:lle tehty versio "The Settlers DS". Peli julkaistiin uudelleen vuonna 2009 GOG.com-latauspalvelussa. Tämän lisäksi pelin saksalaiset fanit ovat työstäneet peliin jo useamman vuoden ajan Windowsissa, Mac OS X:ssä ja Linuxissa toimivaa laajennosta, joka tarjoaa muun muassa paremman tuen moninpelille. Peliin on saatavilla myös suomennos.


title: The Settlers II

text: Pelin huijausmoodin voi käynnistää kirjoittamalla WINTER tai THUNDER (riippuen pelin versiosta). Pelin oikeaan yläkulmaan ilmestyy punainen logo ilmaisemaan huijausmoodin päälläolosta.


title: The Settlers II

text: Koko kartan saa näkyviin painamalla . Pelin nopeutta voi vaihtaa painamalla , ..., , joista 6 on nopein. Hitailla koneilla tai emuloituna (katso DOSBox) nopeampi pelitempo hidastuttaa merkittävästi ruudun päivittymisnopeutta.


title: The Settlers II

text: Pelin nopeutta voi vaihtaa myös -näppäimellä ilman huijausmoodin käyttöä. Tämä antaa käyttää kahta hitainta pelivauhtia.


title: Luettelo Euroopan joista

text: Euroopan joet: Luettelossa on lueteltu Euroopan jokia laskupaikkansa mukaan. Pääuomien alakohtina on lueteltu sivujoet. Jokien nimien perässä on lueteltu ne valtiot, joiden alueella kyseiset joet virtaavat.


title: Kyynelrauhanen

text: Kyynelrauhanen () sijaitsee silmän yläreunassa ja se erittää silmää huuhtovaa kyynelnestettä. Kyynelnesteen tehtävä on huolehtia sarveiskalvon ravinnonsaannista ja kastella silmän pintaa, jottei se kuivuessaan muuttuisi läpinäkymättömäksi. Lisäksi kyynelneste sisältää mikrobikasvustoa estävää lysotsyymi-nimistä entsyymiä. Kyynelnesteen erityttyä silmän pintaan se poistuu nenän puoleisesta silmäkulmasta kahden kyynelpisteen kautta kyyneltiehyitä pitkin kyynelpussiin. Kyynelpussista kyynelneste siirtyy kyynelkanavaa pitkin nenäonteloon, jossa kyynelkanava aukeaa joko nenäontelon alakuorikon eteen tai sivulle. Kyynelrauhasen toimintaa kiihdyttää parasympaattinen hermosto ja vähentää sympaattinen hermosto. Seitsemäs aivohermo eli kasvohermo toimii muiden toimintojensa ohella kyynelrauhasen parasympaattisena hermona.


title: Saltsjöbaden

text: Saltsjöbaden on taajama Nackan kunnassa Tukholman läänissä. Se sijaitsee Itämeren rannikolla ja kuuluu Södermanlandin historialliseen maakuntaan. Vuoden 2010 lopussa taajamassa oli 9 491 asukasta.


title: Saltsjöbaden

text: Saltsjöbadenin voidaan sanoa syntyneen 4. heinäkuuta 1889, jolloin liikemies Knut A. Wallenberg osti alueen perustaakseen sinne kylpyläalueen, mutta siitä kehittyi pian huvilakaupunginosa. Vuonna 1908 Saltsjöbaden erotettiin Nackan kunnasta ja siitä tuli kauppala. Oma seurakunta perustettiin vuonna 1913. Ferdinand Bobergin piirtämä ja Carl Milleksen ja Olle Hjortzbergin koristama Ilmestyskirkko vihittiin käyttöön samana vuonna. Saltsjöbaden oli kauppalana vuoteen 1971 asti, jolloin Ruotsissa siirryttiin yhtenäiseen kuntamuotoon. Tuolloin Saltsjöbaden liitettiin takaisin Nackan kuntaan.


title: Saltsjöbaden

text: Saltsjöbadenin rautatieverkosto, Saltsjöbanan, rakennettiin Wallenbergin johdolla ja se valmistui vuonna 1893. Rautatie yhdistää Saltsjöbadenin Tukholman keskustaan. Luksushotelleja ja solariumeja ruvettiin rakentamaan vuonna 1893 arkkitehti Erik Josephsonin johdolla. Saltsjöbaden oli yläluokan suosima alue. Monet huviloista ovat aikansa suosittujen arkkitehtien suunnittelemia, piirustuksia tekivät esimerkiksi Fredrik Boberg, Carl Westman, Gustaf Lindgren ja Erik Josephson.


title: Saltsjöbaden

text: Saltsjöbadenin Grand hotel on avattu vuonna 1893.


title: Saltsjöbaden

text: Alexis Bradeker löysi vuonna 2000 asteroidin, joka sai nimekseen 36614 Saltis, Saltsjöbadenin mukaan.


title: Luettelo Aasian joista

text: Luettelo Aasian joista sisältää niiden Aasiassa sijaitsevien valtioiden alueella virtaavien jokien nimet, joista on artikkeli ja jotka on luokiteltu. Joet on merkitty niiden maiden kohdalle, jossa ne päättyvät. Luettelo alkaa Ural-joesta ja se kiertää Aasian mantereen reunavaltiot vastapäivään. Sivujoet on merkitty pääuomien alle, ja valtio jossa ne yhdistyvät on merkitty. Luettelo ei ole täydellinen ja pääuomien järjestämistä maittain ei joka kohdassa ole tehty.


title: Into the Great Wide Open

text: Into the Great Wide Open on yhdysvaltalaisen Tom Petty and the Heartbreakers -yhtyeen kahdeksas studioalbumi. Sen tuottivat myös Pettyn edellisen sooloalbumin "Full Moon Fever" tuottanut Jeff Lynne, Petty sekä Heartbreakers-kokoonpanon kitaristi Mike Campbell. Albumin julkaisi 2. heinäkuuta 1991 levy-yhtiö MCA Records. "Into the Great Wide Open" oli viimeinen MCA:n julkaisema Tom Pettyn albumi, sillä Petty vaihtoi levy-yhtiökseen Warner Bros. Recordsin, jonka kanssa hän oli allekirjoittanut levytyssopimuksen jo vuonna 1989.


title: Into the Great Wide Open

text: "Into the Great Wide Open" on ensimmäinen Heartbreakers-kokoonpanon nimellä julkaistu albumi sitten vuoden 1987 albumin "Let Me Up (I’ve Had Enough)", sillä edellinen albumi "Full Moon Fever" julkaistiin Pettyn sooloalbumina huolimatta siitä, että albumilla soitti yhä muita Heartbreakersin jäseniä.


title: Into the Great Wide Open

text: Albumilta julkaistiin kaksi hitiksi muodostunutta singleä, ”Learning to Fly” sekä nimikkokappale ”Into the Great Wide Open”. Yhdysvalloissa ”Learning to Fly” oli kuuden viikon ajan listaykkösenä "Billboardin" Hot Mainstream Rock Tracks -listalla. "Into the Great Wide Open" nousi Yhdysvalloissa parhaimmillaan Billboard 200 -albumilistan sijalle 13, ja Britannian albumilistalla sen sijoitus oli kolmas. Albumi on myynyt Yhdysvalloissa kaksinkertaisen platinalevyn myyntimäärän.


title: Into the Great Wide Open

text: Kaikki kappaleet kirjoittaneet Tom Petty ja Jeff Lynne, ellei toisin mainita.


title: Henry Macintosh

text: Henry Maitland Macintosh (10. kesäkuuta 1892 Kelso, Scottish Borders – 26. heinäkuuta 1918 Albert, Somme) oli skotlantilainen yleisurheilija, joka voitti kultaa 4 x 100 metrin juoksussa olympialaisissa 1912.


title: Henry Macintosh

text: Tukholman olympialaisissa Macintosh ei menestynyt 100 metrillä eikä 200 metrillä, mutta 4 x 100 metrin joukkueessa hän oli voittamassa olympiakultaa ajalla 42,4.


title: Henry Macintosh

text: Henry Macintosh kuoli 26-vuotiaana toisessa Sommen taistelussa.


title: Opinlakeus

text: Opinlakeus on Suomessa, Etelä-Pohjanmaan maakunnassa sijaitseva oppilaitosverkosto. Verkostossa toimivat käytännössä kaikki alueen 2. asteen oppilaitokset (34 kpl). Opinlakeus kokoaa yhteen alueen verkkokoulutuksen ja tukee opettajien ja organisaatioiden välistä yhteistyötä.


title: Victor d’Arcy

text: Victor Henry Augustus ”Vic” d’Arcy (30. kesäkuuta 1887 – 12. maaliskuuta 1961) oli brittiläinen yleisurheilija, joka voitti kultaa 4 × 100 metrin juoksussa olympialaisissa 1912.


title: Victor d’Arcy

text: Tukholman olympialaisissa pääsi 100 ja 200 metrillä välieriin asti, mutta 4 × 100 metrin juoksussa hän oli voittamassa olympiakultaa ajalla 42,4. Brittein joukkue voitti muun muassa maailmanennätysmaan ja suurimman suosikin Saksan.


title: Victor d’Arcy

text: Olympialaisissa 1920 d’Arcy pääsi jälleen semifinaaleihin. Hän oli myös mukana juoksemassa 4 × 100 metrin viestijoukkueessa, joka jäi neljänneksi.


title: XHD

text: XHD on lyhenne sanoista Extreme High Definition ja sillä tarkoitetaan teräväpiirtoakin tarkempaa tarkkuutta näytöissä. NVIDIA on määritellyt XHD:n tarkkuudeksi 1080p:tä (1920x1080 pikseliä) korkeammat resoluutiot.


title: XHD

text: Termi luotiin kaupallisiin tarkoituksiin NVIDIAn SLI-teknologiaa ja Dellin W3007-näyttöä varten.


title: Askelmoottori

text: Askelmoottori on eräs sähkömoottorin tyyppi, jossa pyöriminen voidaan toteuttaa askelittain, parhaimmillaan jopa puoli astetta kerrallaan ilman takaisinkytkentää akselin asennosta. Askelmoottorin ohjaukseen tarvitaan erillinen ohjauspiiri. Askelmoottoria käytetään tarkkaa paikoitusta tarvittavissa kohteissa.


title: Askelmoottori

text: Askelmoottorit voidaan jakaa kolmeen ryhmään toimintaperiaatteensa mukaan: Tämän lisäksi askelmoottorit jaetaan bipolaariseen ja unipolaariseen ohjauksen ja kytkennällisyyden mukaan.


title: Askelmoottori

text: Askelmoottoreita käytetään esimerkiksi kirjoittimissa ja yleensä sovelluksissa, joissa ei tarvita suurta vääntömomenttia tai voimaa pitämään järjestelmää paikoillaan. Askelmoottori jättää momentin kasvaessa riittävän suureksi askeleita väliin eli se ei kykene vääntämään moottoria haluttuun asentoon. Tällöin askelmoottoriohjaus menettää oikean asematietonsa, koska ohjelma luulee moottorin kääntyneen sen määräämän määrän askeleita, vaikka askeleita jäi välistä. Tämä voidaan ratkaista käyttämällä pitovoimaltaan suurempaa askelmoottoria tai oikean paikkatiedon mittaavaa servomoottoria.


title: Jarmo Seppä

text: Jarmo Sakari Seppä (s. 12. huhtikuuta 1953 Tampere) on suomalainen entinen aitajuoksija.


title: Jarmo Seppä

text: Seuratasolla Seppä edusti Tampereen Pyrintöä. Hän voitti 4×100 metrin viestissä SM-kultaa vuonna 1972 ja pronssia vuonna 1973 sekä 4×400 metrin viestissä SM-kultaa 1972 ja 1975 ja hopeaa vuonna 1973.


title: Keuhkopussi

text: Keuhkopussi () on kaksilehtinen umpinainen sidekudospussi, joka verhoaa molempien keuhkojen ulkopintaa. Keuhkopussin lehtien väliin muodostuu keuhkopussinontelo eli pleuraontelo, josta ei ole ilmayhteyttä ulos.


title: Keuhkopussi

text: Keuhkopussi muodostuu yhdenkertaisesta levyepiteelistä ja tyvikalvosta. Keuhkopussin ulompaa osaa kutsutaan parietaaliseksi pleuraksi, sisempää osaa puolestaan viskeraaliseksi tai pulmonaalkiseksi pleuraksi. Keuhkopussissa on jatkuvasti pieni alipaine mikä johtuu siitä, että keuhkot pyrkivät menemään kasaan sekä lisäksi rintaontelo pyrkii laajenemaan. Keuhkojen kookoonpuristumistaipumus johtuu osaksi keuhkojen omasta kimmoisuudesta ja osaksi alveolien eli keuhkorakkuloiden pintajännityksestä. Tosin erikoistuneet keuhkorakkuloiden solut erittävät alveolien pinnalle jatkuvasti surfaktanttia, joka pienentää pintajännitystä.


title: Keuhkopussi

text: Keuhkopussin tehtävänä on vähentää hengityksen aikana syntyvää kitkaa. Keuhkopussin kitkaa vähentävä vaikutus perustuu keuhkopussin lehtien sileyteen ja lisäksi pleuraontelossa on liukastavaa nestettä.


title: Keuhkopussi

text: Jos keuhkopussinontelon ja ulkoilman välille syntyy suora ilmayhteys, esimerkiksi onnettomuuden seurauksena, puhutaan ilmarinnasta. Jos ilma pääsee yhtä hyvin ulos ja sisään on kyseessä melko vaaraton avoin ilmarinta. Jos taas ilma pääsee hyvin sisälle keuhkopussiin, mutta aukkoon muodostunut kudosläppä estää ilman poistumisen, on kyseessä hengenvaarallinen paineilmarinta. Hengenvaarallisen paineilmarinnasta tekee sen, että ilman siirtyessä keuhkopussiin sinne syntyy ylipaine, joka aiheuttaa vähitellen keuhkojen menemisen kasaan. Tällöin elimistö ei saa tarpeeksi happea solujen toimintaan.


title: Keuhkopussi

text: Keuhkopussin tulehdustilaa kutsutaan pleuriitiksi.


title: Lincoln Mark VIII

text: Lincoln Mark VIII on Ford Motor Companyn Lincoln-divisioonan vuosina 1993–1998 valmistama ylellinen coupé-tyyppinen henkilöauto. Mark-sarjan autojen mukaisesti sen takakontin luukku on muotoiltu pyöreäksi jäljitellen vanhoja autoja jossa tällä kohdalla oli vararengas pystyssä. Mark VIII:t valmistettiin Fordin Wixomin tehtaalla Michiganissa, ja malli perustuu Fordin FN10-alustaan.


title: Lincoln Mark VIII

text: Mark VIII oli saatavana kahtena mallina: perusmallina ja LSC-mallina. Vuonna 1995 LSC-malli sai 10 hevosvoimaa lisää tehoja perusmalliin verrattuna. LSC oli paremmin varusteltu, siinä oli kaksoispakoputket, parempi vaihdelaatikko ja erilaiset värivaihtoehdot kuin perusmallissa.


title: Lincoln Mark VIII

text: Mark VIII oli ensimmäinen sarjavalmisteinen auto jossa oli HID-tyyppiset Xenon-ajovalot. Sitä oli saatavana myös kaarrevalojärjestelmällä varustettuna. Nämä valot kääntyvät kaarteessa ohjauskulman mukaan.


title: Lincoln Mark VIII

text: Mark VIII:n voimanlähteenä on 4,6-litrainen nelinokka-akselinen (32-venttiilinen) V8, jossa tehoa on 280 hevosvoimaa. Moottoriin sytytysjärjestelmä on siitä erikoinen, että siinä ei ole suurjännitejohtoja ollenkaan, vaan puolat ovat suoraan tulpissa kiinni. Voimansiirtona on nelivaihteinen automaattivaihteisto.


title: Lincoln Mark VIII

text: Ensimmäisen ja ainoan kasvojenkohotuksensa Mark VIII sai vuotta ennen tuotannon loppumista, vuonna 1997. Keula ja perä muuttuivat pyöreämmiksi, HID-ajovaloista tuli vakiovaruste ja peileihin tuli valot, jotka osoittavat maahan kun ovi avataan. Peileihin tuli myös LED-vilkut ja sisälle autoon tuli niin sanottu teatterivalaistus, joka auttaa pimeässä hallintalaitteiden käyttöä. Ennen tuotannon lopettamista Lincolnilta tuli kaksi erikoismallia, "Spring Feature" ja "Collectors Edition". Mark VIII oli tähän mennessä viimeinen Mark-sarjan coupé-malli. Mark-nimeä käytettiin sen jälkeen Lincolnin mallistossa Lincoln Mark LT -mallissa, joka on ylellinen lava-auto.


title: Richard Sorge

text: Richard Sorge, koodinimeltään Ramsay (, 4. lokakuuta 1895, Baku, Venäjä – 7. marraskuuta 1944, Tokio Japani), oli Saksassa ja Japanissa työskennellyt Neuvostoliiton tiedustelupalvelun GRU:n vakooja. Hän toimi GRU:n vakoojana Japanissa 1930-luvun alkupuolelta lähes kymmenen vuotta. Sorge kuului Boris Gudsin Japaniin organisoimaan ja vuosina 1934–1936 johtamaan vakoilurenkaaseen. Otto-Wille Kuusisen vaimo, Aino Kuusinen työskenteli samassa vakoilurenkaassa Japanissa vuosina 1934–1937. Sorgen peiteammatti Tokiossa oli toimi Frankfurter Zeitungin kirjeenvaihtajana.


title: Richard Sorge

text: Sorge tiedotti Kremlille operaatio Barbarossan ajankohdasta, mutta Josif Stalin epäili tietoa virheelliseksi, eikä se johtanut toimenpiteisiin. Merkittävästi itärintaman tapahtumiin vaikutti Sorgen Neuvostoliittoon välittämä tiedonanto Japanin suunnittelemasta hyökkäyksestä Pearl Harboriin talvella 1941, ja sen ansiosta puna-armeija veti joukkonsa pois Mantšurian vastaiselta rajalta Moskovan puolustukseen. Tällä tavalla uskallettiin siirtää kaksi miljoonaa sotilasta Itä-Aasiasta Moskovaan, mikä auttoi torjumaan saksalaisten päähyökkäyksen marras–joulukuussa 1941. Moskovan hyökkäyksen onnistumiseksi saksalaiset olivat pohjoisessa tyytyneet vain saartamaan Leningradia. Moskovan epäonnistuneen valtausyrityksen jälkeen saksalaisten eteneminen kevät-kesällä 1942 suuntautui Kaukasukseen etelän energiavarojen haltuun ottamiseksi.


title: Richard Sorge

text: Japanin salainen poliisi pidätti Sorgen japanilaisen avustajan Ozaki Hozumin 14. lokakuuta 1941. Hozumin ilmiannon perusteella Sorge ja hänen avustajansa Max Clauzen vangittiin neljä päivää myöhemmin. Hozumi ja Sorge tuomittiin kuolemaan vuonna 1943, ja molemmat hirtettiin vakoojina 7. marraskuuta 1944.


title: Richard Sorge

text: Stalin ei tehnyt mitään vakoojiensa hyväksi heidän jouduttuaan kiinni. Neuvostoliitto tunnusti Sorgen vuonna 1964 ja myönsi hänelle Neuvostoliiton sankarin arvonimen 5. marraskuuta 1964. Max Clauzen tuomittiin elinkautiseen vankeusrangaistukseen, ja hänet vapautettiin kohta Japanin antautumisen jälkeen vuonna 1945.


title: Liturgi

text: Liturgi tai selebrantti on messua tai jumalanpalvelusta johtava pappi. Usein jumalanpalvelusjärjestyksessä ja mahdollisessa käsiohjelmassa erotetaan liturgi (tai selebrantti), saarnaaja ja avustavat papit. Liturgiksi nimitetään sitä pappia, joka on messun pääasiallinen toimittaja, ja jolle kuuluu joukko määrättyjä tehtäviä. Muut papit avustavat häntä messun toimittamisessa. Liturgin erottaa usein avustavista papeista siinä, että vain liturgi pukeutuu kasukkaan.


title: Patrick McCarthy

text: Patrick ”Pat” McCarthy on pohjoisirlantilainen levytuottaja, joka on työskennellyt monien rockyhtyeiden kanssa. Näitä ovat muun muassa Counting Crows ja U2. Vuonna 1998 hän korvasi R.E.M:n pitkäaikaisen tuottajan Scott Littin ollen tuottajana "", "Reveal" ja "Around the Sun" albumeilla. McCarthy toimi Madonnan vuoden 1998 albumin "Ray of Light" miksaajana.


title: Makarios III

text: Makarios III (, synt. "Michaíl Christodoúlou Moúskos", Μιχαήλ Χριστοδούλου Μούσκος, 13. elokuuta 1913 – 3. elokuuta 1977) oli Kyproksen ortodoksisen kirkon arkkipiispa 1950–1977 ja ensimmäinen Kyproksen tasavallan presidentti 1960–1977.


title: Makarios III

text: Makarios opiskeli teologiaa Kreikassa ja muissa maissa ja piti yllä hyviä suhteita muun muassa Kirkkojen maailmanneuvostoon. Hänet vihittiin papiksi 1946, piispaksi 1948 ja arkkipiispaksi 1950.


title: Makarios III

text: Makarios oli jo vuodesta 1950 brittien kruununsiirtomaan kyproksenkreikkalaisten henkinen johtaja, ja halusi maan liittämistä Kreikkaan eli "énosista" ja tuki vastarintaliike/terroristijärjestö EOKAa. Britannia oli haluton luopumaan tärkestä itäisen Välimeren omistuksestaan, vaikka Kreikka vei Kyproksen kiistan 1954 YK:hon. Britit karkottivat Makarioksen Kyprokselta 1956 Seychelleille. Kreikan pääministeri Konstantínos Karamanlísin johdolla "énosis" hylättiin, sillä Kyproksen itsenäisyyden toteuttaminen asetettiin sen edelle. Asiasta solmittiin vuonna 1959 Zürichin sopimus ja Lontoon sopimus Turkin, Kreikan ja Ison-Britannian sekä Kyproksen eri väestöryhmien kesken. Sopimusten mukaan saari itsenäistyisi eikä sitä jaettaisi kahtia. Parlamentin ja hallituksen jako oli tasan eri kansallisuuksien kesken. Britannia sai pitää kaksi sotilastukikohtaansa saarella. Makariosin palatessa Kyprokselle 1. maaliskuuta 1959 hänet otettiin Nikosiassa vastaan sankarina. Häntä oli vastaanottamassa arviolta 2/3 saaren kreikkalaisväestöstä. Joulukuussa 1960 hänet valittiin itsenäistyneen Kyproksen ensimmäiseksi presidentiksi ja 1964 maahan tuli YK:n rauhanturvajoukkoja.


title: Makarios III

text: Politiikassaan Makarios suuntautui Kansainyhteisöön ja Sitoutumattomien maiden liikkeeseen. Hänen osallistumisensa sitoutumattomien maiden kokoukseen Belgradissa syyskuussa 1961 hermostutti sekä Lontoon että Washingtonin. Yhdysvalloissa Makariosia alettiin epäillä kommunistien sympatoijaksi ja tietyissä piireissä häntä nimitettiin ”Välimeren Castroksi”. Yhdysvallat pelkäsi saaren jäävän Neuvostoliiton käsiin, jos britit vetäisivät joukkonsa kuten pääministeri Harold Wilson oli ehdottanut. Tämän vuoksi Yhdysvallat oli jo 1964 lähtien suunnitellut saaren jakoa ja pohjoisosan antamista Turkille.


title: Makarios III

text: Makarioksen presidenttikauden aikana väkivalta jatkui kreikkalaisten ja turkkilaisten välillä. Vuonna 1963 Makarios ehdotti perustuslainmuutosta, joka olisi poistanut Zürichin ja Lontoon sopimuksiin kirjatut etniset kiintiöt. Hänen mukaansa tämä olisi tuonut yhteisöt lähemmäs toisiaan ja tehostanut hallinnon toimintaa. Turkkilaiset pitivät tätä asemansa heikentämisyrityksenä ja sen seurauksena puhkesi taisteluja. Britannian joukot jakoivat pääkaupungin aselepolinjalla ja vuonna 1964 saarelle sijoitettiin YK:n rauhanturvaajia, ja sekä Kreikka että Turkki puuttuivat asiaan. Geórgios Grívas perusti 1971 äärioikeistolaisen EOKA-B:n, jonka tavoitteena oli murhata Makarios ja liittää saari Kreikkaan.


title: Makarios III

text: Vuonna 1974 Kreikan sotilasjuntta järjesti Kyproksella vallankaappauksen kreikkalaisten upseerien avulla. Makarios pakeni upseerien vallankaappausta Lontooseen. Viisi päivää myöhemmin Turkki miehitti saaren pohjoisosan. Makarios palasi Kyprokselle Kreikan sotilasjuntan kaaduttua joulukuussa 1974.


title: Makarios III

text: Monien Kyproksen tasavallan kaupunkien pääkatujen nimi on "Leóforos Archiepiskópou Makaríou III" (”Arkkipiispa Makarios III:n valtakatu”) maan ensimmäisen presidentin mukaan.


title: Screaming Trees

text: Screaming Trees oli yhdysvaltalainen grunge-yhtye. Se perustettiin vuonna 1984 Ellensburgissa, Washingtonissa. Yhtye ei koskaan saavuttanut samanlaista supertähteyttä kuin eräät muut grunge-kokoonpanot, kuten Nirvana ja Soundgarden. Screaming Trees hajosi viimeistä levyään "Dust" seuranneen kiertueen jälkeen vuonna 1996.


title: Screaming Trees

text: Screaming Trees vieraili Suomessa kerran, Helsingin Tavastialla Alice in Chainsin lämmittelijänä keväällä 1993.


title: Screaming Trees

text: Veljekset Van ja Gary Lee Conner perustivat Screaming Treesin Mark Laneganin kanssa vuonna 1984. Lanegan ja Connerin veljekset kasvoivat Washingtonin Ellensburgissa, pienessä collegekaupungissa noin 90 mailia Seattlesta.


title: Screaming Trees

text: Kolmikko uskoi olevansa high schoolinsa ainoat nuoret, jotka kuuntelivat punkia, garage rockia ja itsenäistä musiikkia, joten he tukeutuivat toisiinsa. Kun Lanegan oli Connereiden kanssa erotettu koulusta, hän otti yhteyttä Vaniin vuosia myöhemmin. Van oli siinä vaiheessa perustanut yhtyeen laulaja Mark Pickerelin kanssa; pari oli vähän aikaa sitten heittänyt Lee Connerin ulos bändistä ja kutsui Laneganin tämän tilalle rumpuihin. Lopulta Lee palasi yhtyeeseen, ja he päätyivät kokoonpanoon, jossa Lee oli kitarassa, Van bassossa, Mark rummuissa ja Mark lauloi.


title: Screaming Trees

text: Screaming Trees nauhoitti ensimmäisen demonauhansa vuonna 1985, vain muutama kuukausi sen perustamisen jälkeen. Heidän tuottajansa, Steve Fisk, onnistui vakuuttamaan Creative Fire Studiosin johtajat julkaisemaan Screaming Treesin albumi. Tulos, "Clairvoyance", ilmestyi Velvetone Recordsilla vuonna 1986.


title: Barrett Martin

text: Barrett Martin on yhdysvaltalainen muusikko. Hänet tunnetaan parhaiten vuonna 1996 hajonneen Screaming Trees -yhtyeen rumpalina.


title: Barrett Martin

text: Martin on keskeinen hahmo kokeellisessa Tuatara-yhtyeessä. Tuatarassa soittaa myös R.E.M:n kitaristi Peter Buck ja Martin toimikin Bill Berryn lähdön jälkeen rumpalina R.E.M:n ""-albumilla.


title: Barrett Martin

text: Martinilla on oma levy-yhtiö Fast Horse Recordings. Vuonna 2004 hän julkaisi modernia jazzia sisältävän soololevyn "The Painted Desert".


title: Barrett Martin

text: Walking Papers


title: Barrett Martin

text: Barrett Martin Group


title: Barrett Martin

text: Skin Yard


title: Barrett Martin

text: Screaming Trees


title: Barrett Martin

text: Mad Season


title: Barrett Martin

text: The Minus 5


title: Barrett Martin

text: Tuatara


title: Leave Home

text: Leave Home on kuuluisan yhdysvaltalaisen punk-yhtyeen Ramonesin toinen albumi. Se julkaistiin vuonna 1977. Albumilta ei noussut yhtään varsinaista hittiä, mutta albumia pidetään kuitenkin hyvin merkittävänä. Myöhemmin kappaleet "Gimme Gimme Shock Treatment" ja "Pinhead" ovat nousseet yhtyeen tunnetuimmiksi.


title: Leave Home

text: Albumin julkaisi uudelleen 2001 remasteroituna Rhino Records.


title: Leave Home

text: Kaikki kappaleet ovat koko yhtyeen tekemiä, jollei toisin mainita.


title: Leave Home

text: Kaikki kappaleet paitsi "Babysitter" ovat yhtyeen live-esiintymiseltä Los Angelesissa, 12. elokuuta, 1976.


title: Leave Home

text: Kappale ”Carbona Not Glue” on jatkoa ensialbumin kappaleeseen "Now I Wanna Sniff Some Glue" (suom. "Nyt haluan haistella vähän liimaa"). Yhtye tunsi olevansa huonona esimerkkinä faneilleen ja sarkastisesti ehdotti, että puhdistusliuottimen haistelu olisi nautittavampaa. "Carbona Not Glue" julkaistiin albumin ensimmäisellä painoksella, mutta se jouduttiin poistamaan seuraavista painoksista ja korvattiin kappaleella "Sheena Is A Punk Rocker". Poistamisen syynä oli, että Carbona on tuotemerkki ja valmistaja vaati kappaleen poistettavaksi. Kappale otettiin jälleen vuoden 2001 painokseen.


title: Sankarit (romaani)

text: Sankarit on Johanna Sinisalon toinen romaani, joka on julkaistu 2003. Se on Kalevala-pastissi, jossa jokainen henkilö edustaa jotakuta Kalevalan henkilöistä, ja osa lukunautintoa onkin arvuuttelu, kenestä on milloinkin kyse. Tapahtumat alkavat päähenkilön lapsuudesta vuodelta 1965 ja jatkuvat siitä nykyaikaan Sinisalon esikoisromaanista tuttuun episodimaiseen tyyliin.


title: Sankarit (romaani)

text: Kirjan ilmestyessä ennakko-odotukset olivat Finlandia-palkinnon voittaneen "Ennen päivänlaskua ei voi" -romaanin jälkeen valtavat, ja monet kriitikot ovatkin sitä mieltä, ettei "Sankarit" ole yhtä hyvä. Laadukkaaksi sitä kuitenkin arvostellaan, ja siinä näkyy Sinisalon omaleimainen ja sulavasti etenevä kirjoitustyyli.


title: Sankarit (romaani)

text: Kirjan päähenkilö on Rex (lat. "kuningas"), Suomen kaikkien aikojen menestynein rocktähti, bändissään laulaja, säveltäjä, sanoittaja ja kitaristi. Hän on oikealta nimeltään Vesa V. Kuningas ja oli pienenä koulukiusattu ja myöhemmin syrjitty ja kadehdittu. Rexinä hän sai kuitenkin uuden imagon. Yhtyeen juonen kannalta toiseksi merkittävin jäsen on Ile Aerosmith, rumpali ja koodaajanero, joka on Rexiä rutkasti nuorempi.


title: Sankarit (romaani)

text: Teos on ilmestynyt myös äänikirjana, ISBN 951-551-990-X


title: Udden-Wentworth-luokitus

text: Udden-Wentworth-luokitus on kansainvälinen maaperän kerrostumien tutkimuksessa, sedimentologiassa, käytetty lajitteiden raekokoon perustuva maalajien luokitus. Lajitteiden raekokojen raja-arvojen suhde on aina 1:2. Maa-aines seulotaan seulasarjan avulla ja lasketaan eri kokoisille seuloille jääneen aineksen osuus koko erästä painoprosentteina. Taulukosta voidaan sitten katsoa vallitsevaa lajitetta vastaava nimitys. Taulukossa on myös maa-aineksen raekokoja vastaava kivilaji, joka syntyy maa-aineksen kivettyessä.


title: Udden-Wentworth-luokitus

text: Oheisen taulukon esittämä maalajitteiden ryhmittely ei ole ainoa mahdollinen. Lajitteiden ryhmittely ja nimitykset vaihtelevat hieman eri lähteissä. Siltti ja saves ovat yhteisnimeltään "hienoaines" (tai liete englannin mud-sanan mukaan). Joissakin lähteissä käytetään raekokoluokasta 4...64 mm nimitystä karkea sora (engl. pebble).


title: Udden-Wentworth-luokitus

text: Geologit suosivat Φ-yksikköä (phi) metrijärjestelmän sijaan, koska se on helppokäyttöisempi raekokojakaumien histogrammeissa ja summakäyrissä logaritmisiin asteikkoihin verrattuna. Se on mittayksikötön suure ja lasketaan yhtälöstä


Udden-Wentworth-luokitus


title: Udden-Wentworth-luokitus

text:
missä Φ on rakeiden koko Φ-yksikköinä ja
d on rakeiden läpimitta millimetreinä.


title: Udden-Wentworth-luokitus

text: Maa-aineksen lajittuneisuuden kuvaamiseen näytteen raekokojen keskihajonnan perusteella käytetään seuraavia sanallisia ilmaisuja:


title: Udden-Wentworth-luokitus

text: Luokituksen alkumuodon kehitti yhdysvaltalainen geologi Johan (August) Udden (1859–1932), joka julkaisi luokituksensa vuonna 1898. [Udden, J.A., 1898: Mechanical Composition of Wind Deposits. Augustana Library Publication vol. 1.] [Udden, J.A., 1914: Mechanical Composition of Clastic Sediments. Bulletin of the Geological Society of America, vol. 25 pp. 655–744.]


title: Udden-Wentworth-luokitus

text: Luokitusta muunteli ja laajensi yhdysvaltalainen geologi Chester (Keeler) Wentworth (1891–1969), joka kuitenkin säilytti raekokojen raja-arvojen suhteen 1:2. [Wentforth, C.K., 1922: A Scale of Grades and Class Terms for Clastic Sediments. Journal of Geology vol. 30 pp. 377–392.]


title: Udden-Wentworth-luokitus

text: Yhdysvaltalainen geologi William Cristian Krumbein (1902–1979) loi luokituksen yhteyteen Φ-yksikön. [Krumbein, W.C., 1934: Size frequency distribution of sediments. Journal of Sedimentary Petrology vol 4. pp. 65–77.]


title: Mercedes-Benz 300 SEL 6.3

text: Mercedes-Benz 300 SEL 6.3 on Mercedes-Benzin vuosina 1968–1972 valmistama aikakautensa nopein neliovinen auto. Mallin kehitys alkoi 1966 tehtaan kehitysinsinööri Erich Waxenbergerin henkilökohtaisena projektina, jossa hän pienen tiiminsä kanssa istutti Mercedeksen johdon tietämättä Mercedes-Benz 300 SEL:iin (W109) normaalin kuusisylinterisen M189 -moottorin tilalle yhtiön tehokkaimman V8 M100 -moottorin. Moottori oli kehitetty alumperin 600 -sarjaan (W100), ja tuotti 250 hv:n tehon.


title: Mercedes-Benz 300 SEL 6.3

text: Mercedes-Benz 300 SEL 6.3 oli nopea ja ketterä edustussedan, joka häikäisi suorituskyvyllään ja 229 km/h huippunopeuden ohella 6,3 sekunnin kiihtyvyydellä nollasta sataan. Suorituskyvyltään ylivertaisena edustussedanina tunnettu lyhytakselivälinen Mercedes 6 00 kulki massiivisempana samalla M100 koneella vain 205 km/h, 600 Pullman limusiini 200 km/h.


title: Mercedes-Benz 300 SEL 6.3

text: Mercedes-Benz Waxenberger on 300 SEL 6.3:n pohjalta kehitetty erittäin harvinainen kilpa -auto. Erich Waxenberger jatkoi 300 SEL 6.3 -mallin suorituskyvyn kehittämistä tehtaan tuella vakiomallin tullessa tuotantoon 1968, ja autoa kevennettiin, virtaviivaistettiin ja muokattiin teknisesti kilpailukäyttöön sopivaksi. Mercedes-Benz Waxenberger sai heti ensi esiintymisellään kuolemattoman maineen, kun Erich Waxenberger ajoi toukokuussa 1969 auton ensimmäisessä kilpailussa Macaon Grand prixin voittoon apukuljettajanaan Albert Poon. Voittoa täydensi Jan Busselin ja Ted Mooratin kolmas sija vastaavalla, mutta oikealta ajettavalla Mercedes Waxenbergerillä.


title: Mercedes-Benz 300 SEL 6.3

text: Macaon kilpailuversioon auton M100 -moottori oli viritetty entisten Mercedes -insinöörien, Amg -virityspajan 1967 perustaneiden Hans Werner Aufrechtin ja Erhard Melchelerin kanssa yhteistyössä n. 320 hv:n tehoon. Macaossa esiintyneet esisarjan Waxenbergerit poikkesivat ulkonäöltään myöhemmistä, sillä niistä puuttui myöhemmin mallille ominainen lokasuojien levitys.


title: Mercedes-Benz 300 SEL 6.3

text: Seuraavat viisi rakennettua Waxenbergeriä muodostavat pääsarjan, ja kaksi autoista meni tutkimus -ja kehityskäyttöön, kolme kilparadoille. Moottori oli porattu 6,8 litran (6 834 kuutiosenttimetriä) tilavuuteen, ja viritetty AMG:n kanssa kehitysversiosta riippuen aluksi n. 350-380 hevosvoimaan, lopulta 425 -470 hevosvoimaan. Autoissa oli normaalisti automaattilaatikko, mutta ainakin yksi kilpailuversioista on ollut myös manuaalilaatikolla (Spa 1969). Kilpaversioiden välityksiä on myös muutettu kisojen välillä, ja parhaimmillaan Mercedes-Benz Waxenbergerin on mitattu kulkeneen 285 km/h ja kiihtyneen 0-100 kilometrin tuntinopeuteen 4,4 sekunnissa.


title: Mercedes-Benz 300 SEL 6.3

text: Kehitystyöhön, testaustoimintaan ja kilpailuihin osallistuivat Erich Waxenbergerin ja Hans Aufrechtin sekä Erhard Melchelerin lisäksi muun muassa Ferrarin F1-kuljettaja Jacky Ickx, Hans Herrman, Dieter Glemser, Rauno Aaltonen, Hans Heyer ja Kurt Ahrens. Rauno Aaltonen on muistellut kilpailuvuosista renkaiden olleen lujilla massiivisen ja voimakkaan auton alla, ja epäillyt tehojen nousseen n. 500 hevosvoiman luokkaan. Kilpailutoiminta keskittyi ylipitkiin vakioautokilpailuihin. Mercedes-Benz Waxenbergereitä valmistettiin alle 10 kappaletta, tarkka määrä vaihtelee lähteiden ja aidon Waxenbergerin määritelmän mukaan. Kilpatallin autoja muokattiin ja paranneltiin kilpailujen välissä, ja ainakin osa myöhemmistä autoista rakennettiin vanhan kilpurin päälle.


title: Mercedes-Benz 300 SEL 6.3

text: Lehtikeisari Urpo Lahtinen tilasi vuonna 1969 Mercedekseltä Waxenbergerin katulaillisen asiakkuusauton, ja tämä yksilö on lajissaan ainoa historialtaan tunnettu ja säilynyt yksilö. Auton kori on muokattu kisaversioiden tavoin Mercedeksen kilpatallissa, ja tekniikka vastaa Mercedes-Benz 300 SEL 6.3:n AMG -versiota. Auton teho on n. 320 hevosvoimaa, ja auto oli nopein katuauto suomen ensimmäisissä kiihdytyskilpailuissa 18.6.1975 Keimolassa. Lahtisen Mercedes liikahti varttimailin ajassa 14,42 s ollen koko kilpailun 10 nopein. Auto on säilynyt Urpo Lahtisen kuolinpesällä ja oli nähtävillä Kangasalla Vehoniemen automuseossa ja nykyisin sijaitsee Mobilia-automuseossa.


title: Napolitano

text: Napolitano on ainakin seuraavien henkilöiden sukunimi:


title: William Applegarth

text: William Reuben ”Willie” Applegarth (s. 11. toukokuuta 1890 Guisborough – 12. joulukuuta 1958) oli brittiläinen yleisurheilija, joka voitti 4 × 100 metrin juoksun olympialaisissa 1912.


title: William Applegarth

text: William Applegarth oli ensimmäisen maailmansodan aikana yksi Euroopan parhaista juoksijoista.


title: William Applegarth

text: Tukholman olympialaisissa Applegarth pääsi välieriin 100 metrin juoksussa ja oli kolmas 200 metrin juoksussa ajalla 22,0. 4 x 100 metrin viestijoukkueessa hän oli voittamassa olympiakultaa ajalla 42,4. Britit voittivat kyseisessä juoksussa ensimerkiksi maailmanennätysmaan ja suurimman ennakkosuosikin Saksan.


title: William Applegarth

text: Applegarth juoksi vuonna 1914 220 jaardilla maailmanennätysajan 21,2, joka hyväksyttiin myös 200 metrin juoksun maailmanennätykseksi. Ennätys pysyi voimassa aina vuoteen 1951 saakka, jolloin Andrew Stanfield rikkoi sen.


title: William Applegarth

text: William Applegarth kuoli 68-vuotiaana.


title: Road to Ruin

text: Road to Ruin on yhdysvaltalaisen punk-yhtyeen Ramonesin neljäs studioalbumi. Se julkaistiin vuonna 1978. Albumi oli ensimmäinen, jossa rumpalina ei ollut Tommy Ramonea. Albumin kappale ”I Wanna Be Sedated” kuuluu yhtyeen tunnetuimpiin kappaleisiin. Albumilla yhtye meni kaupallisempaan suuntaan, mikä näkyy muun muassa levyn kappaleiden kestoissa. Guns N’ Rosesin ja Velvet Revolverin kitaristi Slash on sanonut albumin olevan hänen mielestään maailman paras, ja hän opetteli soittamaan myös kitaraa levyä kuunnellessaan. Levy oli myös suurena vaikutteena seuraavana vuonna julkaistussa "Rock ’n’ Roll High School" -elokuvassa.


title: Road to Ruin

text: Albumin julkaisi uudelleen 2001 remasteroituna Rhino Records.


title: Road to Ruin

text: Kappaleet ovat koko yhtyeen tekemiä paitsi, joissa on toisin mainittu.


title: Road to Ruin

text: Kaksi ensimmäistä kappaletta on "Rock ’n’ Roll High School" -elokuvan soundtrackilta.


title: Dezső Kosztolányi

text: Dezső Kosztolányi [] (s. 29. maaliskuuta 1885, Szabadka, nyk. Subotica, Vojvodina, Serbia; k. 3. marraskuuta 1936, Budapest) oli unkarilainen kirjailija, runoilija, toimittaja ja kääntäjä.


title: Dezső Kosztolányi

text: Kirjoitettuaan ylioppilaaksi kotipaikkakunnallaan Szabadkassa vuonna 1903 Kosztolányi lähti Budapestin yliopistoon opiskelemaan kirjallisuustiedettä. Siellä hän ystävystyi Mihály Babitsin ja Gyula Juhászin kanssa. Kosztolányi opiskeli välillä myös Wienissä, mutta palasi pian takaisin Budapestiin; opintojaan hän ei kuitenkaan saattanut loppuun. Jo tuolloin hän kirjoitti paljon runoja ja työskenteli toimittajana lehdissä, esimerkiksi Nyugat-lehdessä vuodesta 1908 lähtien. Läpimurto oli vuonna 1910 julkaistu runokokoelma "A szegény kisgyermek panaszai". 1920-luvulta lähtien Kosztolányi alkoi kirjoittaa myös romaaneja.


title: Dezső Kosztolányi

text: Kosztolányi sanoi olevansa "homo aestheticus", esteettinen ihminen. Hänelle kirjallisuus tarkoitti aina seikkailua ja leikkiä: hän halusi olla yhtä aikaa kepeä ja syvällinen.


title: Dezső Kosztolányi

text: Suomeksi on käännetty yksi kokonainen Kosztolányin teos:


title: Dezső Kosztolányi

text: Lisäksi Kosztolányin novelleja on käännettynä seuraavissa novellikokoelmissa:


title: End of the Century

text: End of the Century on yhdysvaltalaisen punkrock-yhtye Ramonesin vuoden 1980 alkupuolella julkaistu albumi. Albumin oli tuottanut kuuluisa Phil Spector, mutta albumi ei tuottajasta ja kaupallisemmasta soundistaan huolimatta nostanut paljoa enempää yhtyeen mainetta. Albumin tutuin kappale on ”Rock ’n’ Roll High School”. Myös The Beach Boys -henkinen kappale ”Danny Says” ja ”Do You Remember Rock ’n’ Roll Radio?” ovat hyvin tunnettuja.


title: End of the Century

text: ”Chinese Rock” on alun perin The Heartbreakersin kappale.


title: End of the Century

text: Rhino Records julkaisi albumin remasteroituna vuonna 2002.


title: End of the Century

text: Dee Dee Ramone sävelsi alun perin Chinese Rockin mutta The Heartbreakers julkaisi sen ensin, Ramones ei aluksi soittanut sitä koska se kertoi huumeista.


title: Rakkautta ja anarkiaa

text: Helsinki International Film Festival – Rakkautta & Anarkiaa on suomalainen vuosittain syyskuussa järjestettävä elokuvafestivaali.


title: Rakkautta ja anarkiaa

text: Tapahtuma sai alkunsa maaliskuussa 1988, kun Kulttuuriyhdistys Image ry järjesti Lina Wertmüllerin "Rakkautta ja anarkiaa" -elokuvan mukaan nimetyn elokuvaviikon Helsingissä. Näytännöt pidettiin Helsingin yliopiston ylioppilaskunnan elokuvateatteri "Illusionissa". Tapahtuman menestyttyä se päätettiin laajentaa festivaaliksi.


title: Rakkautta ja anarkiaa

text: Suurin osa näytöksistä on Helsingissä, mutta Rakkautta ja anarkiaa järjestää näytöksiä myös muun muassa Tampereella, Lahdessa ja Jyväskylässä. Festivaalilla esitetään vuosittain yli sata elokuvaa. Rakkautta ja anarkiaa on kävijämäärältään Suomen suurin elokuva-alan tapahtuma. Vuonna 2013 festivaaleilla oli 470 näytöstä. Vuonna 2014 lippuja lunastettiin järjestäjien mukaan yli 61 500 kappaletta, mikä oli tapahtuman uusi yleisöennätys.


title: Rakkautta ja anarkiaa

text: Festivaalin ohjelmistossa on elokuvia ympäri maailman bollywoodista art houseen. Vuodesta 2008 alkaen tapahtumassa on jaettu Finnkino-palkinto yhdessä Finnkinon kanssa. Yleisöäänestyksen voittaja saa valtakunnallisen elokuvateatterilevityksen sekä mainostilaa "Episodi"-elokuvalehdessä.


title: Rakkautta ja anarkiaa

text: Festivaalin historiasta kertova, Kalle Kinnusen ja Lauri Lehtisen kirjoittama "30 vuotta rakkautta ja anarkiaa" -kirja ilmestyi Like-kustantamon kustantamana vuonna 2017. ISBN 978-952-01-1584-5.


title: Järämä

text: Järämä on valtatie 21/E8:n varrella Kaaresuvannosta 16 kilometrin päässä Kilpisjärvelle päin Maunun ja Luspan kylien välillä sijaitseva Lapin sodan museoalue. Sen ympäristössä oli osa Operaatio Birkeen kuuluva Sturmbock Stellungia, saksalaisten sodanaikaista puolustuslinjaa.


title: Järämä

text: Puolustusketjun tarkoitus oli suojata Norjan puolella kulkeva Saksan Ruijan-joukkojen ainoa mahdollinen vetäytymistie etelään, "Valtakunnantie 50".


title: Järämä

text: Linnoitusketju rakennettiin vuosina 1942–1944 pääosin kallioon louhimalla. Karesuvannon asemaa rakensi noin 2 000–3 500 miestä, mukana sotilas- ja työorganisaation Organisation Todtin Skandinavian osaston "Einsatzgruppe Wikingin" yksiköitä, muun muassa 750 puolalaista rakennusmiestä. Noin puolet työvoimasta, parituhatta henkeä, oli pakkotyöhön määrättyjä neuvostoliittolaisia sotavankeja.


title: Järämä

text: Paikalla on nykyään entistettyjä juoksuhautoja, Pak 40 -panssarintorjuntatykin asema, useita erilaisia korsuja, joista viisi on entisöity, sekä raskaiden aseiden tuliasemapesäkkeitä. Osa korsuista on varustettu saksalaistyylisellä sisustuksella. Entistetyssä osassa on yhteensä 1,2 kilometriä taistelu-, yhdys- ja juoksuhautoja.


title: Järämä

text: Järämä kuuluu yhdessä Sodankylän Tankavaaran Schutzstellungin kanssa Suomen valtakunnallisesti merkittäviin rakennettuihin kulttuuriympäristöihin..


title: Järämä

text: Alueen etelälaidalla aivan Kilpisjärventien vieressä on vuonna 1997 valmistunut museo, jonka pysyvän näyttelyn teema on sota-aika Tunturi-Lapissa. Näyttelyssä esitellään Lapin sodan aikaisia tapahtumia ja esineistöä, samoin kuin siviiliväestön evakuointia ja jälleenrakennustyötä. Museon yhteydessä on kahvio.


title: Whippet

text:
Whippet on maailmalla vinttikoirista yleisin, myös köyhän miehen greyhoundiksi kutsuttu keskikokoinen koira. Nimitys on peräisin 1800-luvulta, jolloin vähävaraisemmilla ei ollut varaa greyhoundeihin ja he ottivat whippetejä. Rodun nimi tulee englannin kielen sanoista "whip tail", ruoskahäntä. Se on vinttikoiraroduista toiseksi pienin.
Whippet on lyhytkarvainen ja syvärintainen vinttikoira. Koiran korvat ovat laskostuneet, niin sanotut ruusukorvat. Kaikki värit ja väriyhdistelmät ovat sallittuja. Turkki on lyhyt, sileä ja tiivis.


title: Whippet

text: Whippetin saalisvietti on voimakas. Se on vilkkaampi ja osallistuvampi kuin muut vinttikoirat eikä yhtä pidättyväinen. Whippetit eivät vaadi yhtä paljon liikuntaa kuin suuremmat vinttikoirarodut, mutta whippetinkin tulee saada juosta vapaana mahdollisimman paljon.


title: Whippet

text: Whippet sopii sekä näyttelyihin, agilityyn että rata- ja maastojuoksuun. Rodulla ei ole yleisenä esiintyviä perinnöllisiä sairauksia, mutta kuten monet muutkin vinttikoirat ne ovat metsästysviettinsä ja nopeutensa vuoksi jokseenkin onnettomuusalttiita. Näyttely- ja juoksulinjat ovat melko voimakkaasti eriytyneet; tämä näkyy erityisesti ratajuoksussa ja näyttelymenestyksessä. Maastojuoksussa sen sijaan molempien linjojen edustajat voivat kilpailla tasapäisesti hyvistä sijoituksista, koska laji ei perustu pelkästään nopeuteen.


title: Whippet

text: Whippet polveutuu roomalaisten Britanniaan tuomista koirista. Siinä on risteytetty englanninvinttikoiraa, italianvinttikoiraa ja mahdollisesti myös bedlingtoninterrieriä. 1800-luvulla englantilaiset kaivostyöläiset alkoivat juoksuttaa kilpaa kaniinijahtiin käyttämiään pieniä vinttikoiria, ja whippettien juoksuominaisuudet osoittautuivat niin hyviksi, että rotu hyväksyttiin nopeasti mukaan virallisiin kilpailuihin. Rotu virallistettiin vuonna 1890.


title: Blitzkrieg Bop

text: Blitzkrieg Bop on yhdysvaltalaisen punk-yhtye Ramonesin vuonna 1976 julkaistun "Ramones"-albumin kappale. Se on julkaistu myös singlenä. Se julkaistiin esimerkiksi keväällä 1976 Yhdysvalloissa ja kesäkuussa 1976 Englannissa. Debyyttialbumi ilmestyi 23.4.1976.


title: Blitzkrieg Bop

text: ”Blitzkrieg Bop” on yhtyeen tunnetuimpia kappaleita ja se muistetaan usein alkuhuudostaan ”Hey, ho, let’s go!” ja yksinkertaisesta kolmen soinnun kitarakuviosta. Alkuperäisessä versiossa kitara on panoroitu Beatles-tyylisesti kokonaan oikealle puolelle. Tommy Ramone kertoo kertosäkeen synnystä Jari-Pekka Laitio-Ramonen kolmannessa kirjassa, "Ramones: Soundtrack Of Our Lives": ”Kertosäe tuli vain mieleeni, kun kävelin ruokakaupasta kotiin. Kertosäe pohjautuu Rufus Thomasin ’Walking The Dog’ -kappaleen kohtaan ’High Hose nipped her toes’.”


title: Blitzkrieg Bop

text: ”Blitzkrieg Bop” on esiintynyt myös monessa videopelissä, muun muassa "Tony Hawk's Pro Skater 3:ssa", "NHL 11:ssa" ja soitettavana "Rock Band" -pelissä.


title: Jak 3

text: Jak 3 on PlayStation 2:lle julkaistu kolmas osa Naughty Dogin tekemässä Jak and Daxter -tasohyppelypelisarjassa.


title: Jak 3

text: "Jak 3" ei tuo pelisarjaan niin suuria uudistuksia kuin "Jak II" aikanaan toi. Peli jatkaa samalla synkällä linjalla kuin kakkososa. Uutena tapahtumapaikkana on Sparguksen aavikkokaupunki ja Wastelandin aavikko. Aavikolla liikutaan maastoautoilla, jotka on yleensä myös aseistettu konekivääreillä tai pommeilla.


title: Jak 3

text: Kuten "Jak II:Renegadessa",mukana on myös räiskintää. Edeltäjästään poiketen "Jak 3":sessa on jokaisesta neljästä aseesta kolme eri versiota, mikä nostaa vaihtoehtojen määrän kahteentoista. Esimerkiksi kiväärin toisessa versiossa on kimpoilevat luodit ja haulikon kolmas versio on kranaatinheitin.


title: Jak 3

text: "Jak 3" toimii viimeisenä osana alkuperäiselle "Jak"-trilogialle ja selventää myös itse Jakin alkuperää.


title: Jak 3

text: Peli julkaistiin vuonna 2012 PlayStation 3:lle ja PlayStation Vitalle osana The Jak and Daxter Trilogy -kokoelmaa.


title: Jak 3

text: Vuonna 2017 peli julkaistiin PlayStation 4:lle ladattavana PS2-klassikkona.


title: Jak 3

text: Tarina alkaa kun edellisestä osasta tuttu Haven City on muuttunut sotatantereeksi, kun kolme eri ryhmää taistelee sen hallitsemisesta. Haven Cityn Metal head -olioilta pelastanut Jak karkotetaan kaupungista Wasteland-aavikolle, koska häntä syytetään sodan syttymisestä. Aavikolla Sparguksen asukkaat löytävät kuolemaisillaan olevan Jakin, Daxterin ja edellisestä osasta tutun apina-papukaija Peckerin ja vievät kaupunkiinsa. Kaupungissa Jakin täytyy osallistua areenalla pidettäviin gladiaattoritaisteluihin saadakseen asua kaupungissa. Taivaalta alkaa saapua ihmeellisiä Dark Maker -olioita, jotka olivat entisiä precursoreita, jotka olivat muuttuneet Dark Econ johdosta ja Haven City ja koko maailma ovat uhattuina. Jakin täytyy aloittaa jälleen taistelu. Jak 2 -pelissä kuolleeksi luultu Grav-zoomer-ajelun mestari Erol on palannut kyborgina ja hallitsee Krimzon Guard -vartiostoa ja on liittoutunut Dark Makerien kanssa ja käy sotaa Haven Cityä vastaan. Errol sai kyborgiruumiinsa vaihdossa Dark Makereilta.Myöhemmin Jak jatkaa matkaa kaivoksiin ja tapaa Count Vegerin joka tekee eräästä patsaasta hirviön. Jak onnistuu voittamaan hirviön ja jatkaa matkaa kohti Haven Cityä jossa hän auttaa Tornia ja muita voittamaan Metal Headit. Välillä hän palaa Spargusiin tekemään tehtäviä. Lopulta hän kohtaa Errolin.Jak voittaa hänet ja Errol pakenee. Jak jahtaa häntä suorittaen tehtäviä matkallaan. Lopuksi hän tuhoaa pimeän aluksen ja Errol jättihämähäkkirobottinsa kanssa menee Wastelandille Jak perässään. Jak tuhoaa robotin jalat ja ampuu muutaman ammuksen robotin niskassa oleviin generaattoreihin jolloin Errol ja hänen robottinsa tuhoutuvat ja peli on läpäisty.


title: Jak 3

text: Päähenkilö Jak ei ole juurikaan erilainen kuin Jak 2:ssa. Hänen hiuksensa vain leikataan introjakson jälkeen. Sama vaikutus Dark Jakiin. Jak 3:sessa Jak on 18-vuotias.


title: Jak 3

text: Daxter, Jakin apuri. Huumoria tuova saukkonäätä, joka istuu Jakin olkapäällä.


title: Jak 3

text:
Apinan ja papukaijan risteytys Pecker on kuin Daxter: Tosin he eivät voi sietää aina toisiaan, Hänkin eksyy Jakin ja Daxterin mukaan Wastelandin aavikolle. Kun sparguslaiset pelastavat kolmikon,
Pecker päätyy Spargusin kuninkaan, Damasin neuvonantajaksi. Toimii edelleen sokean tietäjän Oninin tulkkina ja yrittää vältellä koko ajan vaaratilanteita(mutta paremmin kuin Daxter). Puhuu Espanjan aksentilla.


title: Jak 3

text: Damas on aavikkokaupunki Sparguksen johtaja. Hän vaikuttaa alussa kovin tuunteettomalta, mutta paljastuu kuitenkin että joskus hänellä oli pieni poika nimeltään Mar... Myöhemmin paljastuu kun Damas kuolee että Jak itse oli Mar ja Damasin poika.


title: Jak 3

text: Kleiver on Sparguksen dyynimönkijäspesialisti. Hän on kuin Jak 2:n Krew: Lihava ja epäystävällinen. Lisäksi hänkin haluaisi kovasti syödä Daxterin. Puhuu Australian aksentilla.


title: Jak 3

text: Seem on hiljainen munkki Wastelandin Vuoristotemppelistä. Hän povaa Jakille hirveää kohtaloa tämän sisällä vellovan raivon ja Dark Econ johdosta. Hän uskoo palvelevansa planeetan luoneita Precursoreita (suom. Edelläkävijät) ja hän ja hänen munkkinsa omistavat elämänsä Precursorien etsimiselle.


title: Jak 3

text: Kreivi Veger eli Haven Cityn Korkeimman Neuvoston johtaja on Jakin karkottamisen takana hänellä on kieroutuneita suunnitelmia Jakin varalle ja hän unelmoi kehittymisestä Precursoriksi hallitakseen maailmankaikkeutta(mikä kylläkin toteutui, mutta siinä samalla paljastui että Precursorit olivatkin ottseleita ja muuttui itse ottseliksi). Hän oli Damasin pojan Marin(eli Jakin) sieppauksen takana, mutta myöhemmin Jak päätyi Undergroundin huostaan.


title: Jak 3

text: Jak ja Daxter yllätyivät kovasti kun tapasivat areenataistelussa vanhan ystävänsä Sigin. Sig on kova Wastelandilainen jonka lempipuuhiin kuuluu Jakin pelastaminen pulasta ja Metal Headien käristäminen.


title: Jak 3

text: Kun Jak vihdoin pääsi takaisin Haven Cityyn, hän tapasi ensimmäisenä parhaat ystävänsä, kauniin Keiran ja viisaan Samosin. Vaikka he ovat Jakin vanhimmat ystävät he eivät ole saaneet itselleen kovin suurta osaa Jak 3:ssa.


title: Jak 3

text: Yllätykset jatkuvat kun Jak ja Daxter tapaavat Tornin. Torn oli Jak 2:ssa yksi Underground-vastarintaliikkeen tärkeimmistä komentajista, eikä toimenkuva pahemmin Jak 3:ssa muuttunut.


title: Jak 3

text:
Ashelin, sotilaskomentaja hänkin, on noussut Freedom Leaguen johtajaksi. Tämä uusi asema teki hänestä paljon kiinnostavamman Jakin silmissä ja siitäkös tämä kaunotar ilahtui.
Hän nimittäin kilpaili jo Jak 2:ssa Jakin suosiosta Keiran kanssa.


title: Jak 3

text: Underground-sotilas Tess on päässyt valmistamaan aseita Krewin vanhalle ammuntaradalle, ja ties vaikka Jak ja Daxterkin saisivat pari luomusta käyttöönsä... Hän pyysi Precursoreita muuttamaan itsensä ottseliksi Daxterin takia.


title: Jak 3

text: Errol, Grav-Zoomer-ajaja ja entinen Krimzon Guard- komentaja on palannut kyborgina ja hän tehtailee Krimzon Guard-robotteja. Hän yrittää saada yhteyden Dark Makerien aluksen kanssa ja kutsua sen tuhoamaan planeetan.


title: Jak 3

text: Kuten Errolia, myös tiedemies Viniä luultiin kuolleeksi. Vin on kuitenkin tällä kertaa tietokoneohjelmana ja on edelleen Haven Cityn voimalaitoksessa


title: Jak 3

text: Spargus City, aavikon keidas, jota astuttavat "unohdetut" - Haven Cityn kadotettujen joukko, jotka Jakin tavoin karkotettiin ja jätettiin kuolemaan.


title: Jak 3

text:
Haven City, sodan runtelema kaupunki, josta suurin osa on tuhoutunut sodassa. Oikea puoli on kuolonbottien hallinnassa,
kun taas läntinen puoli ja rauniot ovat Metal headien hallinnassa. Pohjoisesta ja etelästä taistellaan yhä. Pohjoisessa on myös
Freedom Leaguen päämaja.


title: Jak 3

text: Englanninkielinen versio:


title: Sheena Is a Punk Rocker

text: Sheena Is a Punk Rocker on yhdysvaltalaisen punk-yhtye Ramonesin vuoden 1977 albumilla "Rocket to Russia" julkaistu kappale. Kappaleesta tehtiin myös hyvin menestynyt single, joka nousi Britannian top 40 -singlelistan sijalle 22.


title: Sheena Is a Punk Rocker

text: ”Sheena Is a Punk Rocker” on Ramonesin tunnetuimpia kappaleita. Se oli ensimmäisiä kappaleita, jonka nimessä esiintyi sana "punk". Kappaleen kirjoitti yhtyeen laulaja Joey Ramone. Sen varhainen versio oli mukana "Leave Home" -albumin ensimmäisessä painoksessa, jossa se korvasi tekijänoikeuskysymysten takia hyllytetyn kappaleen ”Carbona Not Glue”.


title: Sheena Is a Punk Rocker

text: Kappaleesta on tehty ainakin kaksi suomenkielistä sanoitusversiota: Se-yhtye levytti 1978 version nimeltä ”Tulitikkutyttö”. Samaa Yarin sanoitusta käyttivät Pelle Miljoona & 1980 ja Problems? myöhemmin konserttitallenteillaan, nimenä oli tällöin ”Tiina on niin nuori”. Ne Luumäet versioi kappaleen ensialbumilleen "Ne Luumäet" nimellä ”Siinä on punk-Kari”.


title: Schwerin

text: Schwerin on kaupunki Pohjois-Saksassa. Se on Mecklenburg-Etu-Pommerin osavaltion pääkaupunki. Kaupungin pinta-ala on 130,46 km² ja sen väkiluku oli 95 797 vuoden 2017 arvioissa. Viimesin väestönlaskenta oli vuonna 2011, jolloin asukkaita oli 91 293. Schwerinin ympärillä sijaitsevista järvistä suurin on Schweriner See (60 km²).


title: Schwerin

text: 1000-luvulla nykyisen Schwerinin alueella sijaitsi obotriittien asutuskeskus. Aluetta kutsuttiin nimellä "Zuarin", josta myös nykyinen nimi on johdettu.


title: Schwerin

text: Vuonna 1358 Schwerinistä tuli osa Mecklenburgin herttuakuntaa. Noin vuonna 1500 aloitettiin Schwerinin linnan rakentaminen. Mecklenburgin jaon jälkeen vuonna 1621 Schwerinistä tuli Mecklenburg-Schwerinin pääkaupunki. Vuosina 1765-1837 Schweriniä korvasi pääkaupunkina Ludwigslust. Mecklenburg-Vorpommernin pääkaupunki kaupungista tuli vuonna 1990.


title: Schwerin

text: Kaupungin nähtävyyksiin kuuluu muiden muassa vuosina 1260-1416 rakennettu Schwerinin katedraali. Nykyinen pormestari on Norbert Claussen (CDU).


title: Super Smash Bros. Brawl

text: Super Smash Bros. Brawl (), lyhennettynä usein "SSBB" tai "Brawl", on Super Smash Bros. -taistelupelisarjan kolmas osa. Pelin on kehittänyt Sora, ja se on julkaistu Wii-pelikonsolille. Satoru Iwata julkisti Brawlin vuonna 2005. Masahiro Sakurai, pelisarjan aiempien osien ohjaaja, päätti vastata myös Brawlin ohjauksesta.


title: Super Smash Bros. Brawl

text: Brawl tukee Wiin verkkopeliominaisuuksia. Se julkaistiin Amerikassa 9. maaliskuuta 2008 ja Euroopassa 27. kesäkuuta. Pelin nimi ja traileri paljastettiin vuoden 2006 E3-messuilla After Hours Press -konferenssissa. Traileri paljasti muun muassa uusia taistelutyylejä, kuten Final Smash -liikkeitä, joita saa käyttöönsä poimiessaan uuden Smash Ball -esineen. Shigeru Miyamoto ja Sakurai ilmoittivat vuoden 2006 E3-messuilla, että peli ei hyödynnä Wii Remoten liikkeentunnistusta. Peliä voi pelata kaikilla Wiihin käyvillä ohjaimilla: Wii Remotella, Wii Remoten ja Nunchukin yhteiskäytöllä, Wii Classic -ohjaimella sekä Nintendo GameCuben ohjaimella.


title: Super Smash Bros. Brawl

text: Peli saavutti miljoonan kappaleen myynnin rajan jo kahdessa viikossa Japanissa. Japanilaiset pelilehtien arvostelut ovat antaneet pelille lukuisia täysiä pisteitä. Jopa Famitsū-lehti antoi täydet pisteet – Brawl on tällä hetkellä seitsemäs peli, joka on saanut täydet pisteet lehdeltä.


title: Super Smash Bros. Brawl

text:
Pelilevyllä on myös mukana Wiin päivitys, joka päivittää konsolin versioon 3.1. Syy tähän on se, että peli vaatii aina uusimman päivityksen pelin pelaamista varten.Jotta näillä hahmoilla voi pelata, tiettyjen ehtojen pitää täyttyä.
Super Smash Bros. Brawlin suurin uudistus on The Subspace Emissary -tarinapeli, jossa pelaaja selvittää skrollaavia kenttiä taistellen vihollisia vastaan. Useimmat pelin salatuista hahmoista on mahdollista avata etenemällä tarpeeksi pitkälle tässä moodissa.


title: Super Smash Bros. Brawl

text: Pelin taistelumoodissa enintään neljä pelaajan tai tietokoneen ohjaamaa hahmoa mittelee kentällä toisiaan vastaan. Toisin kuin useimmissä mätkintäpeleissä, Super Smash Bros. Brawlissa hahmot eivät normaalisti kukistu elämämittarin pudottua nollaan. Suorien vammojen asemesta onnistuneet iskut kasvattavat vahinkoa kärsivän hahmon prosenttilaskuria, joka voi nousta aina 999 prosenttiin asti. Mitä suurempi on mittarin lukema, sitä pidemmälle hahmo osumasta lentää. Hahmot päihitetään lyömällä ne ulos pelikentän reunoista.


title: Super Smash Bros. Brawl

text: Asetuksista riippuen kullakin pelaajalla on taistelumoodissa käytössään tietty määrä elämiä, joiden loppuessa pelaaja on ulkona pelistä. Vaihtoehtoisesti peli voidaan säätää ratkeamaan ennaltamäärätyn ajan kuluttua. Lisäksi valittavana on kolikkomoodi, jossa osuneet iskut lennättävät ilmaan kolikoita, joita eniten keräävä pelaaja lopulta voittaa.


title: Douglas (Mansaari)

text: Douglas (manksiksi "Doolish") on Britannian kruunun alaisuuteen kuuluvan erillisalueen Mansaaren suurin kaupunki ja hallinnollinen keskus. Siellä on 27 938 asukasta (2011), joka on noin kolmasosa koko saaren väkiluvusta.


title: Douglas (Mansaari)

text: Douglas sijaitsee lahdella Mansaaren itärannikolla. Se on kahden joen (Dhoo ja Glass) yhtymäkohdalla. Douglasta ympäröiviä pienempiä kaupunkeja ja kyliä ovat muiden muassa Onchan ja Union Mills.


title: Castletown

text: Castletown (manksiksi "Balley Chashtal") on kaupunki Mansaaren eteläosassa. Se on saaren entinen pääkaupunki, mikä näkyy muun muassa Mansaaren lentoaseman sijoittelussa sinne. Kaupungissa on noin 3 100 asukasta (2006).


title: Castletown

text: Castletownin merkittäviä rakennuksia ovat esimerkiksi Rushenin linna ja King William's College.


title: Ylästöntie

text: Ylästöntie () Vantaalla alkaa Vantaanlaaksontieltä ja päättyy Kirkkotiehen Vantaan Pyhän Laurin kirkolla. Tie ylittää Vantaanjoen, sitten menee Ylästön läpi Pakkalaan ja sieltä edelleen Pyhän Laurin kirkolle. Ylästöntien varrella sijaitsee muun muassa Backaksen kartano. Tiehallinnon tienumeroinnissa Ylästöntie on yhdystie 11453.


title: Ylästöntie

text: Osuus Kuninkaantie–Kirkkotie on osa kuninkaantietä, joka on alun perin perustettu kuninkaita ja heidän kuriirejaan varten.


title: Ramsey (Mansaari)

text: Ramsey (manksiksi "Rhumsaa") on Mansaaren kolmanneksi suurin kaupunki Douglasin ja Onchanin jälkeen. Sen asukasluku on 7 309 (2006). Kaupungissa on yksi Mansaaren suurimmista satamista.


title: Ramsey (Mansaari)

text: Kaupungin nimi tulee muinaisnorjan "valkosipulisaarta" tai "valkosipulijokea" merkitsevästä sanasta.


title: Ramsey

text: Ramsey tarkoittaa seuraavia maantieteellisiä kohteita:Ramsey on myös seuraavien henkilöiden sukunimi:


title: Maailman ruokaohjelma

text: Maailman ruokaohjelma (, WFP) on Yhdistyneiden kansakuntien alainen maailman suurin humanitaarinen järjestö. YK:n World Food Programme (WFP) auttaa vuosittain 80 miljoonaa ihmistä noin 80 maassa. WFP toimittaa ruoka-avustusta hätätilanteissa ja työskentelee yhteisöissä ravitsemuksen ja kestokyvyn parantamiseksi.WFP:n toiminta perustuu vapaaehtoisiin lahjoituksiin. WFP:n toimintaperiaatteina ovat inhimillisyys, puolueettomuus ja tasapuolisuus.


title: Maailman ruokaohjelma

text: Vuonna 1961 perustetun järjestön tavoitteena on maailma, jossa jokaisella ihmisellä on mahdollisuus riittävään ravintoon aktiivisen ja terveen elämän elämiseksi. WFP pyrkii päämääräänsä yhteistyössä YK:n elintarvike- ja maatalousjärjestön (FAO) ja Kansainvälisen maatalousrahaston (IFAD) kanssa. Tavoitteen saavuttamisessa auttavat myös valtiot, koko YK-järjestelmä ja kansalaisjärjestöt ympäri maailmaa.


title: Maailman ruokaohjelma

text: Vuonna 2016 WFP jakoi ruoka-avustusta 82,2 miljoonalle ihmiselle yli 80 maassa. WFP:n päämaja sijaitsee Roomassa, Italiassa. Lisäksi sillä on yli 80 toimistoa eri puolilla maailmaa. Järjestö työllistää noin 14 900 henkeä, joista 93 % työskentelee apua vastaanottavissa maissa, syrjäisillä alueilla kaikkein köyhimpien parissa.


title: Maailman ruokaohjelma

text: YK:n World Food Programme (WFP) auttaa vuosittain 80 miljoonaa ihmistä noin 80 maassa.


title: Maailman ruokaohjelma

text: Kansainvälinen yhteisö on sitoutunut poistamaan nälän, saavuttamaan ruokaturvan ja parantamaan ravitsemusta vuoteen 2030 mennessä. Silti yhdellä yhdeksästä ihmisestä maailmassa ei vieläkään ole tarpeeksi syötävää. Ruoka ja ruoka-avustus ovat keskiössä nälän ja köyhyyden välistä kierrettä ratkottaessa.


title: Maailman ruokaohjelma

text: Joka päivä WFP:n 5 000 rekkaa, 20 laivaa ja 92 lentokonetta toimittavat ruokaa ja muuta apua niitä tarvitseville. WFP jakaa vuosittain noin 12,6 miljardia ruoka-annosta, joiden kustannus annosta kohden on noin 0,25 euroa.


title: Maailman ruokaohjelma

text: WFP keskittyy työssään hätäapuun, avustukseen ja kunnostukseen, kehitysapuun ja erityisoperaatioihin. Kaksi kolmasosaa WFP:n työstä tapahtuu konfliktialueilla, joissa ihmiset ovat kolme kertaa todennäköisemmin aliravittuja kuin ihmiset maissa, joissa ei ole konflikteja.


title: Maailman ruokaohjelma

text: Päätavoitteet:Alatavoitteet:WFP:n maailmanlaajuinen logistinen verkosto mahdollistaa ruoka-avun toimittamisen nälästä kärsiville tai nälänhätään ajautumassa oleville alueille ajoissa. WFP valmentaa yhteisöjä vastaamaan hätätilanteisiin joustavammin ja toipumaan kriiseistä nopeammin.


title: Maailman ruokaohjelma

text: Järjestö jakaa ruoka-avustusta myös erilaisten kehitysprojektien puitteissa. Niiden avulla WFP pyrkii auttamaan jatkuvasti nälkää näkeviä pääsemään pois köyhyyden kierteestä ruoka-avustuksen keinoin. Vastaanottaessaan ruoka-avustusta perheet saavat tarvitsemaansa aikaa ja resursseja voidakseen keskittyä esimerkiksi koulutukseen, joka on hyvä keino ulos köyhyydestä.


title: Maailman ruokaohjelma

text: Voimavaroja ruoalla –projektien tavoitteena on luoda yhteisöistä omavaraisia. Heikossa asemassa olevien tie pois köyhyysloukusta helpottuu, kun kaikki aika ja energia eivät mene ruoan hankkimiseen. Toimintaan osallistuvien yhteisöjen jäsenet saavat ravintoa vastineeksi työpanoksesta erilaisissa rakennusprojekteissa tai opetellessaan uusia hyödyllisiä taitoja koulutushankkeissa.


title: Maailman ruokaohjelma

text: WFP pyrkii hankkimaan mahdollisimman suuren osan avustuksena käytettävistä elintarvikkeista avustusmaasta tai lähialueilta. Ruoka hankitaan ensisijaisesti paikallisilta viljelijöiltä. Tämä on järjestön mukaan toimiva ratkaisu kaikille osapuolille: Viljelijöillä on paremmat mahdollisuudet päästä mukaan markkinoihin ja WFP puolestaan pystyy tarjoamaan avustettaville olosuhteisiin soveltuvaa ruokaa nopeasti ja ympäristöllistä vaikutusta minimoiden. Samalla säästetään kuljetuskustannuksissa.


title: Maailman ruokaohjelma

text: WFP:llä on asiantuntemusta eri aloilta, kuten ruokaturvan analysoinnista, ravitsemuksesta ja logistiikasta. Asiantuntemus auttaa WFP:tä löytämään parhaat ratkaisut nälän voittamiseksi. Järjestön palveluksessa on noin 14 900 henkeä, joista 93 % työskentelee apua vastaanottavissa maissa, syrjäisillä alueilla kaikkein köyhimpien parissa.


title: Maailman ruokaohjelma

text: WFP tarjoaa palveluja koko humanitaariselle yhteisölle, mukaan lukien lentokuljetuksia YK:n humanitaarisen lentopalvelun avulla, joka lentää yli 250 kohteeseen ympäri maailman


title: Maailman ruokaohjelma

text: WFP:n kouluruokaohjelmat tarjoavat koululaisille vähintään yhden aterian päivässä. Ruoka-annos sisältää välttämättömät ravintoaineet, jotka ovat tärkeitä lapsen fyysiselle ja henkiselle kehitykselle. Ruoka kannustaa koulunkäyntiin ja antaa koulutuksen lisäksi paremmat mahdollisuudet terveeseen elämään. Erityisesti tytöt hyötyvät WFP:n kouluruokaohjelmista, sillä monet vanhemmat päästävät heidät kouluun sen sijaan, että he jäisivät tekemään kotitöitä. Kouluruoka on pitkän aikavälin ase köyhyyttä vastaan.


title: Maailman ruokaohjelma

text: Kouluruokailu toimii voimakkaana yhteiskunnallisena turvaverkkona lapsille ja heidän vanhemmilleen. Se voi parantaa elintasoa ja on sijoitus tulevaisuuteen ravinnon, terveystiedon ja tasa-arvon kautta. WFP:n kouluruoka kannustaa köyhiä perheitä lähettämään lapsensa, erityisesti tyttölapset, kouluun. Tämän johdosta kouluissa, joissa tarjotaan kouluruokaa, koulua käyvien lasten määrä on paljon korkeampi.


title: Maailman ruokaohjelma

text: Kouluruokaohjelmat voivat myös auttaa olennaisesti ei nälkää -kehitystavoitteen saavuttamisessa ja maiden oman suoriutumiskyvyn kehittämisessä.


title: Maailman ruokaohjelma

text: WFP:llä on ollut kouluruokaohjelmia kehittyvissä maissa jo lähes puolen vuosisadan ajan. Joka vuosi WFP tarjoaa kouluruokaa 20–25 miljoonalle lapselle yli 63 maassa, usein vaikeasti tavoitettavilla alueilla. Kouluruokaohjelmat ja kotiin vietävät ruoka-annokset toimivat kannustimena köyhimmille perheille, ja niiden avulla perheet voivat pitää lapset ennemmin koulussa kuin töissä tai kotona. WFP:n tavoitteena on, ettei yhdenkään lapsen tarvitse käydä koulua nälkäisenä.


title: Maailman ruokaohjelma

text: Viimeisen 45 vuoden aikana yli 30 maata ovat jo kyenneet ottamaan WFP:n kouluruokaohjelmat omalle vastuulleen tai maksamaan WFP:lle niiden toteuttamisesta.


title: Maailman ruokaohjelma

text: WFP ostaa vuosittain yli 2 miljoonaa tonnia ruokaa. Vähintään kolme neljäsosaa ruoasta tulee globaalin etelän maista. Ostamalla ruokaa mahdollisimman läheltä säästämme aikaa ja rahaa kuljetuskustannuksissa ja tuemme paikallista taloutta. WFP vastaa ihmisten ruokatarpeisiin yhä useammin käteissiirroilla, joiden avulla auttamamme ihmiset voivat valita ja ostaa ruokansa paikallisesti.


title: Maailman ruokaohjelma

text: Suuri osa ruoasta, jota WFP ostaa globaalin etelän maista, jaetaan joko samassa maassa tai naapurimaissa. Lähiseutuja suosimalla ruoan hankinnassa WFP tukee paikallista taloutta ja rohkaisee paikallisia tuottajia. Tämä suosii paikallista väestöä, olivatpa he avun tarpeessa tai eivät. Ostaminen lähiseuduilta mahdollistaa myös sen, että WFP pystyy toiminaan nopeasti ja rakentamaan ruokakorin paikallisten makujen mukaan sekä vähentämään kuljetukseen liittyviä ympäristöllisiä haittoja.


title: Maailman ruokaohjelma

text: WFP kilpailuttaa alihankkijansa saadakseen ruokaa edullisesti ja vahvistaakseen toimintansa läpinäkyvyyttä. Hyödykkeisiin sekä niiden käsittelyyn ja kuljetuksiin liittyvät kustannukset lasketaan tarkasti.


title: Maailman ruokaohjelma

text: WFP haluaa myös parantaa kestävää kehitystä ja ruoan riittävyyttä. Vuonna 2008 käynnistettiin lukuisia pilottihankkeita, joilla pyritään saamaan pienviljelijät markkinoille Afrikassa, Aasiassa ja latinalaisessa Amerikassa. Hanke tunnetaan nimellä Purchase for Progress eli P4P.


title: Maailman ruokaohjelma

text: P4P-hankkeen avulla WFP tukee paikallisia markkinoita, jotta ne pystyisivät kestävämpään maataloustuotantoon ja vakiintuneeseen ruoantuotantoon.


title: Maailman ruokaohjelma

text: WFP ostaa ruokaa pienituloisilta viljelijöiltä kohdemaissaan. Tämä pienentää viljelijöiden riskejä haavoittuvaisilla markkinoilla ja lisää heidän tulojaan sekä mahdollisuuksiaan investoida maataloustuotantoon.


title: Maailman ruokaohjelma

text: WFP:tä hallinnoi johtokunta, joka koostuu 36 jäsenvaltion edustajasta. YK:n pääsihteeri ja YK:n elintarvike- ja maatalousjärjestö FAO:n pääjohtaja nimittävät WFP:lle pääjohtajan viideksi vuodeksi kerrallaan.


title: Maailman ruokaohjelma

text: Pääjohtaja vastaa järjestön hallinnosta ja sen ohjelmien, projektien ja muiden toimintojen täytäntöönpanosta. Pääjohtajan apuna toimii neljä apulaisjohtajaa, joilla kullakin on oma erityisalueensa. Vuonna 2017 WFP:n pääjohtajaksi valittiin David Beasley. WFP:n toimintasuunnitelma päivitetään joka neljäs vuosi.


title: Maailman ruokaohjelma

text: Rahoittaakseen toimintansa WFP on täysin riippuvainen vapaaehtoisista lahjoituksista. Järjestön suurimpia lahjoittajia ovat valtiot, mutta lahjoituksia tulee myös yrityksiltä ja yksityishenkilöiltä.


title: Egyptin historia Persian vallan alla

text: Persian valtakunta hallitsi Egyptiä kahteen otteeseen 525 eaa. – 402 eaa. ja 343 eaa. – 332 eaa. Ensimmäinen kausi lasketaan Egyptin 27. dynastiaksi ja toinen kausi lasketaan 31. dynastia.


title: Egyptin historia Persian vallan alla

text: Persian kuningas Kambyses II valtasi Egyptin vuonna 525 eaa. Faarao Psametik III kukistui Pelusionissa Niilin suistolla käydyssä taistelussa. Egypti liitettiin Kyproksen ja Foinikian kanssa Persian kuudenneksi maakunnaksi. Kambyses teki kolme epäonnistunutta sotaretkeä muualle Afrikkaan, Karthagoa ja Nubiaa vastaan sekä Libyan aavikon oaaseja vastaan. Kambyses viipyi Egyptissä vuoteen 522 eaa., ja kuoli matkallaan kotiin.


title: Egyptin historia Persian vallan alla

text: Dareios I antoi kirjoittaa ylös Egyptin lait ja antoi rakennuttaa kanavan Niilin ja Punaisenmeren välille. Vähän ennen Dareioksen kuolemaa vuonna 486 eaa. Egyptissä puhkesi kapina, mutta Kserkses I kukisti sen. Vuonna 460 eaa. tapahtui uusi kapina, jota muun muassa ateenalaiset avustivat 200 laivalla. Artakserkses II:n aikana egyptiläiset nousivat uudelleen kapinaan ja Amyrtaioksesta tuli uusi faarao. Persian vallan alla Egyptiä hallitsi persialainen satraappi, jonka hallituspaikka oli Memfis. Kaikkien satraappien nimiä ei tunneta.Vuonna 343 eaa. Artakserkses III:n ollessa kuningas Persia valtasi taas Egyptin. Kun Aleksanteri Suuren joukot saapuivat Egyptiin vuonna 332 eaa., kukistettuaan kuningas Dareios III:n, ottivat egyptiläiset heidät vastaan vapauttajina.


title: Luettelo Wii-peleistä

text: Tämä on luettelo Wii-pelikonsolille julkaistuista peleistä.


title: Judinsalo

text: Judinsalo on yksi Päijänteen suurimmista saarista. Se sijaitsee Luhangan kunnassa ja on laajuudeltaan 20 neliökilometriä. Kaikista Suomen sisävesien saarista Judinsalo on 17. suurin. Saarella sijaitsee samanniminen henkikirjakylä, jossa oli aikanaan oma koulu. Saarella on pieniä järviä ja kalliomäkiä. Siellä on myös runsaasti loma-asuntoja. Saaren kautta kulkee Luhangan ja Sysmän välinen seututie 612.


title: Marissa Cooper

text: Marissa Cooper oli Mischa Bartonin esittämä kuvitteellinen hahmo televisiosarjassa "O.C.". Marissa poistui sarjasta kolmannen tuotantokauden viimeisessä jaksossa.